Ν. Παναγιωτόπουλος: Φιλόδοξο και εκτενές το εξοπλιστικό πρόγραμμα των Ενόπλων Δυνάμεων | Liberal.gr\nΤρίτη 26 Ιανουαρίου 2021, 21:04\nΤην πεποίθησή του ότι οι Ένοπλες Δυνάμεις της χώρας επανεξοπλίζονται «στο πλαίσιο ενός μεγάλου και οργανωμένου σχεδίου» με τη συμβολή των επιτελείων του στρατού ξηράς, του πολεμικού ναυτικού και της πολεμικής αεροπορίας, εξέφρασε ο υπουργός Εθνικής Άμυνας Νίκος Παναγιωτόπουλος, μιλώντας στο κεντρικό δελτίο ειδήσεων του Alpha.\n«Το μεγάλο μας σχέδιο της δομής δυνάμεων», συνέχισε, «προβλέπει ότι σε βάθος χρόνου θα αποκτηθούν 40 καινούργια μαχητικά αεροσκάφη. Πήραμε έως τώρα τα 18. Αργά ή γρήγορα θα συζητηθεί και η αγορά των F-35. Δεν είναι της παρούσης, αλλά θα πάμε σε αεροσκάφη 5ης γενιάς και το βασικό αεροσκάφος σε τέτοιο επίπεδο - εντός ΝΑΤΟ - αυτή τη στιγμή είναι το F-35. Θυμίζω, επίσης, ότι εξελίσσεται φέτος το πρόγραμμα μετατροπής ελληνικών F-16 σε Viper. Πρόκειται για την πιο σύγχρονη εκδοχή F-16 στον κόσμο. Σε λίγες ημέρες θα πετάξει στην Αμερική το πρώτο ελληνικό F-16 Viper. Για τα επόμενα επτά χρόνια, θα εξελίσσουμε, ανά έτος, από οκτώ έως δώδεκα F-16 σε Viper».\nΑναφερόμενος στην ενίσχυση των Ενόπλων Δυνάμεων, υπογράμμισε ότι προχωράμε «με προηγμένα οπλικά συστήματα - με αεροπλάνα και όπλα αλλά και σε επίπεδο υποδομών - ενισχύοντας το αποτρεπτικό μας αποτύπωμα. Αυτό συμβαδίζει με τη διπλωματία. Διότι, η διπλωματία δεν μπορεί δίχως την αποτροπή».\nΕιδικότερα, για το ενδεχόμενο απόκτησης των γαλλικών φρεγατών Belharra, ανέφερε ότι η απόφαση «θα ληφθεί στο πρώτο εξάμηνο του τρέχοντος έτους». Όπως είπε ο υπουργός, «δεν ήρθε η Γαλλίδα υπουργός Φλωράνς Παρλί κομίζοντας την πρόταση για τις φρεγάτες χθες στην Αθήνα. Διαβεβαίωσε όμως, ότι δεν αργεί αυτή η πρόταση. Αυτή τη στιγμή έχουμε το - ευχάριστο αν θέλετε - πρόβλημα να πρέπει να διαλέξουμε μεταξύ πολλών προτάσεων. Έχουμε πέντε προτάσεις μεταξύ άλλων, αλλά και τη γαλλική που θα έρθει. Έχουμε ήδη τη γερμανική, την ισπανική, την αμερικανική, την ολλανδική και τη βρετανική. Εμείς θέλουμε μια πρόταση - πακέτο. Εκτός από τη ναυπήγηση των 4 πλοίων - που θα είναι φρεγάτες νέου τύπου - να εξασφαλίσουμε ότι κάποια από αυτά θα ναυπηγηθούν σε ελληνικά ναυπηγεία με εμπλοκή της εγχώριας βιομηχανίας. Και μέχρι να ναυπηγηθούν - κάτι που θα πάρει έξι με επτά χρόνια - θα μας δώσουν εκείνοι που τελικά θα πάρουν τη δουλειά, τη λεγόμενη ενδιάμεση λύση. Δηλαδή δύο μεταχειρισμένα πλοία, αλλά σε καλή κατάσταση, ενδεχομένως αναβαθμισμένα. Αναμένουμε συγκεκριμένες προτάσεις».


Ducatisti.gr :: Hellenic Ducati Community • Προβολή θέματος - Λαμπακι Ρεζερβας\nΤώρα είναι Πέμ 17 Ιαν 2019, 04:23\nΘέμα δημοσίευσης: Λαμπακι Ρεζερβας\nΔημοσιεύτηκε: Παρ 05 Αύγ 2016, 02:06\nΣημερα το scrambler-ακι μου εκανε κατι που δεν περιμενα - ποσο μαλλον αφου εχει μονο 5000 χιλιομετρα στο κοντερ του. Εχω γεμισει χτες με βενζινη (παντα απο το ιδιο πρατηριο που εμπιστευομαι και παντα 100αρα) και εχω κανει 34 χιλιομετρα απο το τελευταιο γεμισμα... ειμαι για καφε, την εχω παρκαρει σε σκια, παω να φυγω και οπως την αναβω μου βγαζει λαμπακι για ρεζερβα!!! Την σβηνω, βγαζω το κλειδι, ξαναναβω και ολα οκ... να ανησυχησω?\nΘέμα δημοσίευσης: Re: Λαμπακι Ρεζερβας\nΔημοσιεύτηκε: Παρ 05 Αύγ 2016, 10:30\nΔημοσιεύτηκε: Παρ 05 Αύγ 2016, 14:08\nΗack, 1 φορά του το έκανε αδερφέ μου, μην τον τρομάζουμε τον άνθρωπο άδικα, πιθανό είναι να φάγανε στιγμιαία "φλασιά" τα ηλεκτρικά, it happens...\nΒλέπε επίσης : ενδειξη νεκράς ενω δεν εχεις νεκρά, να εχεις νεκρά και...να μην το δείχνει στο καντράν, φλασιές του EOBD φωτακίου μια στις (πολύ) τόσες (και να μην δείχνει σφάλμα οταν το περάσεις απο διαγνωστικό) κ.ο.κ...\nΑμα αρχίσει να το κάνει συχνά...τοτε να αρχίσει να ανησυχεί ο Dermi (και να ειναι ίσως το φλοτέρ)\nΔημοσιεύτηκε: Παρ 05 Αύγ 2016, 19:33\nΣε τέτοια ας πούμε, "μικροπροβλήματα", πάντα αφήνουμε ένα μικρό διάστημα να δούμε αν θα... γιάνει μόνο του!\nΔημοσιεύτηκε: Παρ 05 Αύγ 2016, 23:40\n..... ειναι φλοτερ τελικα ή ..... ηλεκτροδιο που πιανει ¨αλατα¨?........ και που συνηθως το καθαριζουν αλλα μεταξυ μας στο τελος θελει αλλαγμα? Οποτε αγνοηστε το και γυριστε το στην ...... ΄ρεζερβα΄ ........ και στον υπολογισμο των χιλιομετρικων αποστασεων , ειναι θεμα συνηθειας.\nΔημοσιεύτηκε: Σάβ 06 Αύγ 2016, 21:23\nαρχικα, να σας ευχαριστησω ολους για τις απαντησεις/συμβουλες! δεν μου εκανε ξανα κατι απο τοτε ουτε ειχαμε στο παρελθον κανενα θεμα (γενικα η συμβιωση μαζι της ηταν παντα ευχαριστη και αρμονικη)! ευτυχως εχω εγγυηση μεχρι Μαρτιο (3 μαρτιου 2015 την πηρα) οποτε, αν γινει ξανα καμια στραβη θα την παω για ελεγχο! απλα ειπα να ρωτησω γιατι πανικοβληθηκα λιγακι


Λύσεις digital signage της LG στο Misafir - Biztech\nΛύσεις digital signage της LG στο Misafir\nΟ χώρος εστίασης Misafir επέλεξε το επαγγελματικό τμήμα Business Solutions της LG Electronics Hellas και την εταιρεία ψηφιακής σήμανσης Digital Arc, για την προμήθεια και εγκατάσταση retail λύσεων digital signage.\nΠιο συγκεκριμένα, η διεύθυνση του εστιατορίου επέλεξε για την προβολή του μενού του εστιατορίου την 86’’ Ultra Stretch WebOS Digital Signage οθόνη σε κάθετη διάταξη. Το portfolio των stretch επαγγελματικών προϊόντων Digital Signage της LG διαθέτει μοναδικά χαρακτηριστικά, καθώς και ιδιαίτερο σχεδιασμό και ανάλυση. Συγκεκριμένα, η 86’’ LG Ultra Stretch Digital Signage οθόνη 86BH7C προσφέρει εντυπωσιακή απεικόνιση χρωμάτων, καθώς διαθέτει ανάλυση 4K και IPS Panel, καθιστώντας την ιδανική λύση για σημεία λιανικής πώλησης, αεροδρόμια, σταθμούς του Μετρό, χώρους τέχνης, αλλά και τράπεζες.\nΕπίσης, επιλέχθηκε το Transparent Cooler 49WEC, το επαγγελματικό ψυγείο της LG με ενσωματωμένη διαφανή οθόνη 49’’. Η συγκεκριμένη λύση, χάρη στην τεχνολογία Μ+ Panel προβάλει εικόνες με έως και 50% υψηλότερη φωτεινότητα και χαμηλότερη κατανάλωση ενέργειας έως και 33%. Επιπλέον, χάρη στην υβριδική λειτουργία όταν o χρήστης πλησιάζει το ψυγείο η οθόνη γίνεται διαφανής με αποτέλεσμα να αυξάνεται και η ορατότητα του προϊόντος που βρίσκεται εντός του ψυγείου.\nDigital SignageLG Business Solutions\nΟ Ν. Μουρτζίνος νέος Cisco regional sales manager Α. Ευρώπης


ΕΙΝΑΙ ΔΥΝΑΤΟΝ ? ΠΑΝΕ ΜΕ ΤΡΟΠΟΛΟΓΙΑ ΝΑ ΑΝΑΓΝΩΡΙΣΟΥΝ… ΤΟΥΡΚΙΚΗ ΜΕΙΟΝΟΤΗΤΑ - Ξυπνήστε ρε\n9/18/2017 01:36:00 μ.μ.\nΜε τροπολογία-κερκόπορτα του υπουργείου Δικαιοσύνης η οποία παραβιάζει και την συνθήκη της Λοζάνης που αναγνωρίζει θρησκευτική μειονότητα στην Δ Θράκη ανοίγει ο δρόμος για\nτην αναγνώριση της «Τουρκικής Ένωσης Ξάνθης». Η επίμαχη διάταξη, που περιλαμβάνεται στο σχέδιο νόμου για την ευρωπαϊκή εντολή έρευνας στις ποινικές υποθέσεις, τροποποιεί τον Κώδικα Πολιτικής Δικονομίας, (συγκεκριμένα το άρθρο 758), με αποτέλεσμα να ανοίγει νομικά ο δρόμος για τα σχέδια της Άγκυρας αναφορικά με τη νομιοποίηση σωματίων με τον προσδιορισμό «τουρκικός» ή «τουρκική».\nΑνώνυμος 18 Σεπτεμβρίου 2017 - 1:44 μ.μ.\nΧρόνια παλεύουν να βάλουν την ταφόπλακα στην Ελλάδα.


Χρήστος Δώνης Archives - Trifilara.gr\nHome Tags Posts tagged with "Χρήστος Δώνης"\nΟ Βλαχοδήμος βάφτισε τον γιο του Χρήστου Δώνη (pic)\nΑπό trifilara 11/06/2021 10:01\nΣχέση…ζωής φαίνεται πως δημιουργήθηκε ανάμεσα στον Οδυσσέα Βλαχοδήμο και τον Χρήστο Δώνη.\nΤο απόγευμα της Πέμπτης ο πρώην τερματοφύλακας του Παναθηναϊκού βάφτισε το παιδί που έφεραν πριν λίγο καιρό στον κόσμο ο Χρήστος Δώνης και η Σοφία Χατζηανδρέου. Και το όνομα αυτού…Γεώργιος!\nΔείτε παρακάτω την συγκινητική φωτογραφία που ανάρτησε ο νονός από την εκκλησία, ανακοινώνοντας έτσι το όνομα του μικρού:\nΗ δημοσίευση κοινοποιήθηκε από το χρήστη Odysseas Vlachodimos (@vlachod1mos)\nΣτη Λεωφόρο ο Δώνης (pic)\nΑπό trifilara 16/05/2021 20:34\nΤο παρών στις εξέδρες του “Απόστολος Νικοκαλαϊδης” δίνει ο Χρήστος Δώνης, με τον πρώην παίκτη του Παναθηναϊκού να παρακολουθεί από κοντά το παιχνίδι της αγαπημένης του ομάδας κόντρα στον Ολυμπιακό για την 10η και τελευταία αγωνιστική των play off της Super League.\nΟ Έλληνας μέσος ολοκλήρωσε τις υποχρεώσεις του στο ολλανδικό πρωτάθλημα με τη φανέλα της Φένλο και επέστρεψε στην πατρίδα, δίνοντας φυσικά το παρών στο ντέρμπι της Λεωφόρου.\nΑπό trifilara 22/02/2021 13:51\nΤρεις Έλληνες ποδοσφαιριστές «βρήκαν δίχτυα» στα γήπεδα της Ευρώπης το περασμένο Σαββατοκύριακο!\nΟ Χρήστος Δώνης σκόραρε το πρώτο του γκολ στο ολλανδικό πρωτάθλημα για λογαριασμό της Φένλο και ο Δημήτρης Κολοβός, οδήγησε με δύο τέρματα την Σερίφ Τιρασπόλ σε μία άνετη νίκη στο πρωτάθλημα της Μολδαβίας. Ενώ τέλος, ο Αλέξανδρος Κατράνης άνοιξε τον δρόμο στην Χαταγιασπόρ για μία σημαντική εκτός έδρας νίκη στο πρωτάθλημα Τουρκίας.\nΟ Δημήτρης Κολοβός ήταν ο μεγάλος πρωταγωνιστής στη νίκη της Σερίφ Τιρασπόλ κόντρα στην Σφιντούλ Γκεόργκε με 4-2. Ο Έλληνας επιθετικός κατάφερε να σκοράρει δύο φορές (17′, 51′) και να δώσει στην ομάδα του ένα πολύ σημαντικό «τρίποντο».\nΟ Κατράνης της Χαταγιασπόρ ήταν επίσης κομβικός για την ομάδα του, καθώς κατάφερε να βρει δίχτυα στην εκτός έδρας νίκη με 3-1 επί της Ερζουρούμ.\n⚽ 23′ Katranis\nBB Erzurumspor 0-1 Hatayspor\nTüm videolar https://t.co/0cxKQmmEyh pic.twitter.com/aVQk5Hae7E\n— TT Spor (@ttsportr) February 21, 2021\nΕνώ ο Χρήστος Δώνης σκόραρε το πρώτο του γκολ με τη φανέλα της Φένλο στην ήττα από την Άλκμααρ με 4-1.\nΆνοιξε λογαριασμό στην Ολλανδία ο Δώνης (vid)\nΑπό trifilara 20/02/2021 22:05\nΤο πρώτο του γκολ με τη φανέλα της Φένλο πέτυχε ο πρώην παίκτης και αρχηγός του Παναθηναϊκού, Χρήστος Δώνης. Ο 26χρονος σκόραρε στο 25ο λεπτό της αναμέτρησης απέναντι στην Άλκμααρ και ισοφάρισε σε 1-1.\nΟ Δώνης μετακόμισε το καλοκαίρι στην Ιταλία για λογαριασμό της Άσκολι, όμως δεν βρήκε τον απαιτούμενο χρόνο συμμετοχής και πήγε στην Ολλανδία τον Ιανουάριο με τη μορφή δανεισμού από τον ιταλική ομάδα.\nΑπό trifilara 24/01/2021 21:10\nΤο ντεμπούτο του με τη φανέλα της Φένλο έκανε ο πρώην παίκτης του Παναθηναϊκού, Χρήστος Δώνης. Ο Έλληνας μέσος πέρασε ως αλλαγή στο 85ο λεπτό του αγώνα αντί του Ζινεντίν Μασάς στη νίκη της Φένλο κόντρα στην Τβέντε.\nΟ Δώνης αγωνίστηκε μία μέρα μετά την ανακοίνωση του από την ολλανδική ομάδα. Η Φένλο πήρε το «τρίποντο» με γκολ του Χουντέ στο 78’ και έφτασε τους 19 βαθμούς στη Eredivise.


KLIK Magazine ® | Ο Σάββας Πούμπουρας απαντά στις καταγγελίες του ΕΣΡ: Δεν θα δώσω εξηγήσεις σε κανέναν\n2673 χρήστες online\nΟ παρουσιαστής του ΑΝΤ1 εξομολογήθηκε ότι έχει κάνει 40 φάρσες και σε κάποιες από αυτές φοβήθηκε μέχρι και ο ίδιος.\nO Σάββας Πούμπουρας βρέθηκε καλεσμένος στην εκπομπή «The 2Night Show» και μίλησε για τη θύελλα αντιδράσεων που έχει ξεσπάσει εναντίον του για τις «τραβηγμένες και εκτός ορίων» φάρσες που κάνει σε επωνύμους και μη στο «Best Friend’s Fear». Μάλιστα, οι ιθύνοντες της ανεξάρτητης Αρχής (ΕΣΡ) έχουν δεχτεί τις πρώτες καταγγελίες από τηλεθεατές που επιθυμούν να εξεταστεί το θέμα.\n«Πάντα υπάρχουν αντιδράσεις. Δεν χρειάζεται να δώσουμε εξηγήσεις σε κανέναν για το project. Θέλω απλά να δώσω κάποιες τεχνικές λεπτομέρειες για να απαντήσω στα ερωτήματα που έχει ο κόσμος. Καταλαβαίνω πως καμία φορά στις εκπομπές είναι παιχνίδι, ο κακός και ο καλός μπάτσος. Ο καθένας κάνει την εκπομπή του όπως θέλει, όπως κι εμείς ως ομάδα όπως θέλουμε. Επειδή πολύς κόσμος λέει "αντιγραφή". Δεν υπάρχει παρθενογένεση στην τηλεόραση. Ο ΑΝΤ1 έκανε μια πολύ μεγάλη συνεργασία με ένα συγκεκριμένο concept και εμείς είπαμε να το πάμε 10 βήματα παρακάτω. Υπάρχουν φάρσες που είναι εξ ολοκλήρου μέσα απ` το κεφάλι μου, άλλες που είναι όλη η ομάδα» ανέφερε ο Σάββας Πούμπουρας, προσπαθώντας να ξεκαθαρίσει κάποια πράγματα.\nΠαράλληλα, ο παρουσιαστής του ΑΝΤ1 μίλησε για τη σύντροφο της ζωής του, Αρετή, καθώς και για την ευτυχία που αισθάνεται μετά τη γέννηση της μονάκριβης κόρης τους. «Όταν με κοίταξε για πρώτη φορά η κόρη μου, δάκρυσα. Μόλις φύγει το άγχος πιάνεις παιδί. Προσπαθούσαμε με την Αρετή. Είχαμε χάσει κι ένα παιδί στο παρελθόν» είπε.


''Basketakias'': Παθογόνοι οργανισμοί: O εφιάλτης των αποδυτηρίων στα γυμναστήρια! Μεγάλος ο κίνδυνος μολύνσεων.\nΠαθογόνοι οργανισμοί: O εφιάλτης των αποδυτηρίων στα γυμναστήρια! Μεγάλος ο κίνδυνος μολύνσεων.\nΣυνεχή και αυστηρή τήρηση κανόνων υγιεινής στα γυμναστήρια συστήνουν οι αρμόδιες ενώσεις στις ΗΠΑ καθώς, σε αντίθετη περίπτωση οι αθλούμενοι κινδυνεύουν από παθογόνους οργανισμούς.\nΟι δερματοπάθειες εξαπλώνονται ταχύτατα στα αμερικανικά γυμναστήρια, αναφέρουν οι New York Times, όπως και ανάμεσα σε αθλητές. Όσοι συμμετέχουν σε ομαδικά αθλήματα είναι και αυτοί εκτεθειμένοι σε μολύνσεις και ιώσεις που ξεκινούν από μυκητιάσεις και φτάνουν στον έρπητα.\nΟι αθλητές κινδυνεύουν όμως και από πολύ σοβαρότερες παθήσεις. Σε μία περίπτωση αθλητής βρέθηκε να είναι μολυσμένος από πολυανθεκτικό χρυσίζοντα σταφυλόκοκκο (MRSA) ένα δυνητικά θανατηφόρο παθογόνο οργανισμό που είναι ανθεκτικός στην αντιβίωση.\nΗ αμερικανική Εθνική Ένωση Γυμναστών συστήνει συγκεκριμένα στους αθλούμενους να πλένουν τα χέρια τους πριν και μετά την άσκηση• να κάνουν ντους με αντιβακτηριδιακά σαπούνια καθαρίζονται πολύ καλά όλο το σώμα τους• και να χρησιμοποιούν αποκλειστικά και μόνο τα δικά τους ατομικά είδη όπως πετσέτες, μπουκάλια και σαπούνια.\nΤα γυμναστήρια είναι υποχρεωμένα να παρέχουν μέσα απολύμανσης και να καθαρίζουν κοινόχρηστα είδη που χρησιμοποιούν οι αθλούμενοι.\nΌσοι πάσχουν από οποιοδήποτε πρόβλημα, ακόμα και το μικρότερο, πρέπει να απέχουν μέχρι την πλήρη αποθεραπεία τους, τονίζουν οι ειδικοί.\nΟι συμβουλές είναι πάντως χρήσιμες και για όσους εργάζονται σε χώρους με πολυκοσμία και κοινόχρηστους χώρους, όπως τα σχολεία και σε δημόσιες πισίνες.\nΕτικέτες ΑΘΛΗΤΙΣΜΟΣ ΚΑΙ ΥΓΕΙΑ


Survivor: Απασφάλισε η γυναίκα του Κώστα - Δεν μπορεί άτομα σαν τον Τριαντάφυλλο\nSurvivor: Απασφάλισε η γυναίκα του Κώστα – Δεν μπορεί άτομα σαν τον Τριαντάφυλλο\nΗ σύζυγος του Κώστα Παπαδόπουλου μίλησε για πρώτη φορά για τη συμμετοχή του άνδρα της στο Survivor, αναφέροντας ειδικά τη σχέση του με τον Τριαντάφυλλο.\nΗ Μαρίνα αποκάλυψε πολλά για τον χαρακτήρα του παίκτη αλλά και μοιράστηκε τα συναισθήματά της για τις έντονες λογομαχίες που έχει αυτός με τους συμπαίκτες του, όπως και το… ιδιαίτερο γλυκό που τον περιμένει, αν και ακόμη φαίνεται αγαπητός στον κόσμο.\nSurvivor 4: Το σχόλιο της συζύγου του Κώστα Παπαδόπουλου\n«Προς τιμήν του φτιάξαμε ένα γλυκό που λέγεται Survivor κι έχει μέσα τροπικά φρούτα και καρύδα. Ο σύζυγός μου γενικά είναι απρόβλεπτος. Είχε ξανακάνει αίτηση, είναι η τρίτη φορά τώρα. Είμαστε από το 2002 μαζί με τον Κώστα. Τα παιδιά τον αγαπάνε πολύ και είναι περήφανοι. Θέλουν να αγωνίζεται και να προσπαθεί να φτάσει όσο πιο μακριά μπορεί.\nΟ Τριαντάφυλλος είναι άνθρωπος που τον έχει πετύχει στην φλέβα, δεν του αρέσουν οι άνθρωποι που δεν προσπαθούν, κάθονται. Είναι άνθρωπος που δεν μπορεί τους λουφαδόρους. Μπορεί στο παιχνίδι να έχει βγει κάποιες φορές εκτός ελέγχου. Στεναχωριέμαι αλλά δεν το παίρνω και κατάκαρδα».\nSurvivor spoiler 11/04: Διέρρευσαν πλάνα από το σημερινό επεισόδιο – Στα όρια του ο Ηλίας!\nSurvivor spoiler: Κόλαση αναμένεται να επικρατήσει στο σημερινό (11/04) επεισόδιο του Survivor 4 με τον Ηλία Μπόγδανο να καταρρέει! Ο λόγος; Ο τσακωμός του με τον Αλέξη Παππά.\nΟ παίκτης των κόκκινων θα καταρρεύσει στην αγκαλιά του Κώστα Παπαδόπουλου, τονίζοντας πως προτιμάει να φτύσει κάτω παρά να χαραμίσει το σάλιο του για… αυτούς, φωτογραφίζοντας στην ουσία τον Αλέξη Παππά και τον Τριαντάφυλλο!\nΌπως και να έχει το επεισόδιο αναμένεται με τεράστιο ενδιαφέρον μέσα στα επόμενα λεπτά!\nΔείτε τα πρώτα πλάνα του επεισοδίου της Κυριακής που μόλις κυκλοφόρησαν:


Γκουαρδιόλα: «Είναι υπέροχο να κερδίζεις 11 ματς σερί, αλλά ήταν καλύτερη η Άρσεναλ» – Άλλο Μάτι\nΓκουαρδιόλα: «Είναι υπέροχο να κερδίζεις 11 ματς σερί, αλλά ήταν καλύτερη η Άρσεναλ»\nΗ Μάντσεστερ Σίτι με μια σπουδαία ανατροπή κατάφερε να «αποδράσει» με 2-1 από το «Emirates Stadium» χάρη σε γκολ του Ρόντρι στις καθυστερήσεις της αναμέτρησης και πλέον μετράει 11 συνεχόμενες νίκες στην Premier League.\nΠαρά τη νίκη και το σπουδαίο κατόρθωμα της ομάδας, ο προπονητής της, Πεπ Γκουαρδιόλα, αναγνώρισε το γεγονός πως η Άρσεναλ ήταν καλύτερη στο παιχνίδι, ενώ δήλωσε πως είναι υπέροχο το σερί των θετικών αποτελεσμάτων που έχει χτίσει η Σίτι.\nΟι δηλώσεις του Πεπ Γκουαρδιόλα:\n«Η Άρσεναλ ήταν καλύτερη. Αντιμετωπίσαμε μια ομάδα που στην τελική ευθεία της χρονιάς πάλεψε να είναι μεταξύ των τεσσάρων κορυφαίων. Είχαν επίσης έξι ή επτά ημέρες από τότε που έπαιξαν τον τελευταίο αγώνα. Εμείς, ωστόσο, είχαμε μόνο δυόμιση ημέρες».\n«Δεν είχαμε ενέργεια. Γι’ αυτό προσπαθήσαμε να βάλουμε έναν ακόμα παίκτη στη μέση του γηπέδου. Το να κερδίζεις έντεκα παιχνίδια στη σειρά είναι υπέροχο αυτή τη στιγμή. Αλλά κάθε φορά που κοιτούσα τον πάγκο έβλεπα ότι είχαμε τέσσερις παίκτες από την ακαδημία, δεν υπήρχαν άλλοι. Είχαμε πολλούς τραυματισμούς και σε αυτή την περίοδο ήμασταν κουρασμένοι ψυχικά και σωματικά. Μερικές φορές είναι η σειρά μας».\nΓια την ανταγωνιστικότητα της Άρσεναλ ανέφερε:\n«Ήταν δύσκολο γιατί δεν είχαμε ενέργεια, προσπαθήσαμε και στο δεύτερο ημίχρονο άλλαξε το παιχνίδι, το πέναλτι, η ενέργεια του Ακέ, η αποβολή. Μερικές φορές είναι με το μέρος σου, μερικές φορές όχι. Ταυτόχρονα, γνωρίζουμε πόσο σημαντικό είναι να κερδίζεις εδώ στο Emirates».


Κήρυγμα Ιεράς Μητροπόλεως Αργολίδος την Ε’ Κυριακή των Νηστειών - Ορθοδοξία News Agency\nHome \_ Μητροπολιτικό Έργο \_ Ι.Μ. Αργολίδος \_ Κήρυγμα Ιεράς Μητροπόλεως Αργολίδος την Ε’ Κυριακή των Νηστειών\n07/04/2020 07/04/2020 Αγαπητοί αδελφοί την Ε΄ Κυριακή της Σαρακοστής, ακούσαμε στον Απόστολο μία περικοπή πάλι από την προς Εβραίους επιστολή, που, όπως όλοι ξέρουμε, έχει θέμα της την ιεροσύνη του Χριστού. Σήμερα ακούσαμε τον Απόστολο να συγκρίνει την ιεροσύνη του Χριστού με την ιεροσύνη των πιστών του αρχαίου Ισραήλ, τον αρχιερέα Χριστό με τον αρχιερέα του Νόμου,...\n07 Απριλίου, 2020 - 15:17\nΤελευταία ενημέρωση: 07/04/2020 - 13:55\nΑγαπητοί αδελφοί την Ε΄ Κυριακή της Σαρακοστής, ακούσαμε στον Απόστολο μία περικοπή πάλι από την προς Εβραίους επιστολή, που, όπως όλοι ξέρουμε, έχει θέμα της την ιεροσύνη του Χριστού. Σήμερα ακούσαμε τον Απόστολο να συγκρίνει την ιεροσύνη του Χριστού με την ιεροσύνη των πιστών του αρχαίου Ισραήλ, τον αρχιερέα Χριστό με τον αρχιερέα του Νόμου, και τη σκηνή του μαρτυρίου με την «ανώτερη και τελειότερη σκηνή», πράγμα που σημαίνει ότι ο Χριστός, παραγενόμενος αρχιερεύς, τέλεσε θυσία που δεν είχε προσωρινή αξία, αλλά αξία παντοτινή.\nΑυτό φαίνεται από το γεγονός ότι ήρθε αρχιερέας. Ο Χριστός ήρθε αρχιερέας, για αυτό και μόνο. Ο απόστολος το τόνισε ιδιαίτερα. Γιατί; Επειδή ο αρχιερέας του Νόμου, «εξ ανθρώπων λαμβανόμενος» (Εβρ. 5,1), ήταν αρχιερέας από κάποια στιγμή και μετά. Δεν ήταν ανέκαθεν αρχιερέας αλλά γινόταν μια συγκεκριμένη διαδικασία και διατηρούσε την ιδιότητα αυτή όσο εκτελούσε τα αρχιερατικά του καθήκοντα. Μετά τον διαδεχόταν κάποιος άλλος και ούτω καθεξής. Ο Χριστός όμως ήρθε για αυτό. Δεν υπήρξε στιγμή από τότε που έγινε άνθρωπος που να μην είναι αρχιερέας. Και μένει για πάντα αρχιερέας. Δεν διαδέχτηκε κάποιον, δεν πρόκειται να το διαδεχθεί κανείς. Θα μείνει εις τον αιώνα ο μοναδικός αρχιερέας.\nΟ δεύτερος παραλληλισμός που έκανε ο απόστολος σήμερα ήταν με τον ναό, με την εκκλησία μέσα στην οποία προσέφερε τη θυσία του ο μοναδικός αρχιερέας Ιησούς Χριστός. Είπε ότι αυτό έγινε μέσα στην ανώτερη και τελειότερη σκηνή. Σε αντίθεση με τη σκηνή του μαρτυρίου, αυτοί που έφτιαξαν οι αρχαίοι πιστοί καθ’ υπόδειξη του ίδιου του Θεού αλλά με τα χέρια τους, τώρα έχουμε μια σκηνή αχειροποίητη, που δεν φτιάχτηκε από χέρια ανθρώπινα, αφού είναι ο ίδιος ο Χριστός. Αυτή η σκηνή, αυτός ο νέος ναός, είναι εκείνος, είναι το σώμα του, είναι η ανθρώπινη φύση του, αδιαίρετα ενωμένη με τη θεία του φύση. Είμαστε και εμείς, που με το βάπτισμα μας μπαίνουμε σε αυτόν τον ναό και γινόμαστε ένα με το σώμα του Χριστού. Δυο πράγματα λοιπόν: ο αρχιερέας Χριστός, μοναδικός, αδιάδοχος και παντοτινός, και ο ναός, ο οποίος είναι ίδιος ο Χριστός και εμείς μαζί του, που γινόμαστε το σπίτι και συγκατοικούμε μέσα σε αυτόν τον ναό μαζί του.\nΑδελφοί, υπό αυτές τις δυο προϋποθέσεις, έχει σημασία να προσέξουμε με ποιον τρόπο ο Χριστός πρόσφερε τον εαυτό του θυσία στο Θεό∙ με ποια διάθεση, ποια ήταν η δική του αίσθηση όταν προσκόμιζε τον εαυτό του. Αυτό υπονοείται στη φράση του αποστόλου «παραγενόμενος αρχιερεύς» (στιχ.11). Γι’ αυτό φρόντισαν οι άγιοι απόστολοι να μας μεταφέρουν την αίσθηση του Χριστού πολύ ζωντανά.\nΤην ερχόμενη Κυριακή, των Βαΐων, θα γιορτάσουμε την είσοδο του Χριστού στα Ιεροσόλυμα. Μία από τις πρώτες του ενέργειες εκεί ήταν να καθαρίσει τον Ναό, όπου μπήκε με το φραγγέλιο και κυνήγησε τους εμπόρους και όσους βεβήλωναν τον άγιο χώρο. Αυτή ήταν μία πράξη συμβολική. Ο Χριστός ήθελε να δείξει ποιος ήταν ο δικός του ναός. Την άλλη μέρα αυτοί που διώχτηκαν ξαναπήγαν, για να συνεχίσουν το αμαρτωλό έργο τους. Ο Χριστός όμως ήθελε να δείξει ότι ο ναός είναι ο ίδιος και εμείς μαζί του. Και σημειώνει ο ευαγγελιστής Ιωάννης ότι αργότερα θυμήθηκαν οι μαθητές αυτό που είχε γράψει ο ψαλμός για τον Χριστό: «ο ζήλος του οίκου σου κατέφαγέ με» (Ψαλμ. 68,10), δηλαδή «τόσο μεγάλη και φλογερή είναι η αγάπη μου για τον ναό μου», για όλους εμάς δηλαδή, «που με έφαγε και με κατάπιε ολόκληρο». Εγώ δεν υπάρχω, υπάρχει μόνο η αγάπη μου για εσάς, που με απορρόφησε ολόκληρο. «Ο ζήλος του οίκου σου κατέφαγέ με».\nΑυτό τον ζήλο να θυσιαστεί ακούσαμε σήμερα στο Ευαγγέλιο να τον ονομάζει ο ίδιος ο Χριστός βάπτισμα, ποτήριο, διακονία. Αλλού δηλώνει: «Βάπτισμα σε έχω βαπτισθήναι, και πώς συνέχομαι έως ού τελεσθή;» (Λουκ. 12,50), δηλαδή «πρόκειται να θυσιαστώ και να προσφέρω στο Θεό το αίμα μου», και όχι αίμα ζώων, όπως ακούσαμε και στον απόστολο. Γι’ αυτό χρησιμοποιεί το ρήμα «τελώ», για να καταλάβουμε ότι προσέρχεται στη θυσία ως αρχιερέας. Και αγωνιά , ανυπομονεί να τελέσει τη θυσία. Θλίβεται, στεναχωριέται, περιμένει με μεγάλη αγωνία και ανυπομονησία να την πραγματοποιήσει.\nΑγαπητοί αδελφοί, πίσω από αυτά τα λόγια κρύβεται η αίσθηση του Χριστού για τη θυσία του, για το Σταυρό του, μία αίσθηση γεμάτη δύναμη και ένταση, για να ολοκληρώσει το έργο που ανέλαβε μπροστά στον Πατέρα∙ αίσθηση που φανερώνει την αγάπη που από αυτή πιο δυνατή δεν εμφανίστηκε ποτέ. Αυτή την αίσθηση θα συναντήσουμε μπαίνοντας στη Μεγάλη Εβδομάδα. Κάθε μέρα θα πυκνώνει και θα εντείνεται, μέχρι τη Μεγάλη Παρασκευή. Τι σημαίνει αυτό για εμάς; Εμείς πώς αντιδρούμε σ’ αυτήν την αγάπη του Χριστού, που θυσιάζεται για εμάς;\nΑς ευχηθούμε λοιπόν, να ανταποκριθούμε και να γίνουμε άξιοι της αγάπης του, να μεταμορφωθούμε με τη θέλησή μας, με την σκέψη μας, με ό,τι κάνουμε και ό,τι αισθανόμαστε- να γίνουμε όπως μας θέλει ο Χριστός. Αμήν.\nΕτικέτες: Ε΄ Κυριακή των Νηστειών, Ι.Μ. Αργολίδος, Μητροπολίτης Αργολίδος


Portnet - Τέλη του ’70 στα εναλλακτικά στέκια\nΤέλη του ’70 στα εναλλακτικά στέκια\nPrevious Article Στα θερινά του Πειραιά!\nNext Article Στα «Εξάρχεια» του Πειραιά\nΑν στα μέσα της δεκαετίας του ’70 έλεγε κανείς στον Πειραιά «πάω σε ένα μπαράκι», οι φίλοι του πιθανότατα θα νόμιζαν πως θα πήγαινε σε κανα κωλόμπαρο για να «ψαρέψει» κάποια γυναίκα της ...δουλειάς.\nΟι μνήμες της Τρούμπας με τα καμπαρέ της, τα μπαρ της και φυσικά τους οίκους ανοχής της ήταν ακόμα νωπές. Και η έννοια του μπαρ στον Πειραιά ήταν συκοφαντημένη και απόλυτα συνυφασμένη με τα «κόκκινα φανάρια» της διάσημης και θεωρητικά αμαρτωλής αυτής γειτονιάς. Δεν είναι τυχαίο άλλωστε ότι τα δύο πιο γνωστά μπαρ της πόλης που δεν είχαν γυναίκες, το «Καστέλλο» με τη λαϊκή μουσική και το «Τραμπς» με ροκ ακούσματα, άνοιξαν μόλις το 1979 και το 1980 αντίστοιχα.\nΠαρ’ όλα αυτά, ήδη από τα προηγούμενα χρόνια υπήρχαν στέκια που αποτελούσαν εναλλακτική διέξοδο για τους νέους Πειραιώτες της εποχής. Δεν μιλάμε για την Caribbean, την Barracuda, την Serenade, τις mainstream disco που ήδη από το ’77 περίπου λειτουργούσαν, οι δυο πρώτες στην Καστέλλα και η τρίτη στον Προφήτη Ηλία, ψηλά, στην Βασιλέως Γεωργίου, κάτω από τη γέφυρα, αλλά για λίγα –πλην όμως πραγματικά εκλεκτά - στέκια, στα οποία πολλοί 17ρηδες-18ρηδες της εποχής άκουσαν ακούσματα και μυήθηκαν σε ένα τρόπο ζωής που εν πολλοίς καθόρισε τη διαδρομή τους για τα επόμενα σχεδόν 40 χρόνια.\nΤη Γρηγορίου Λαμπράκη την λέγαν ακόμη τότε Βασσιλίσης Σοφίας. Κι αν ανέβαινε κανείς από το Πασαλιμάνι ψηλά, προσπερνούσε την Ευαγγελίστρια κι άρχιζε να κατεβαίνει προς τα Καμίνια, στο αριστερό του χέρι, λίγο μετά το θερινό σινεμά «Άνεσις» και τη μάντρα του Λύτινα, θα έπρεπε να κατέβει μερικά σκαλάκια για να μπει σε ένα ημιυπόγειο που σε οδηγούσε σε έναν άλλο κόσμο. Dragon! Hard rock μουσική, σε κάτι που ήταν η ροκ απάντηση στις disco της Καστέλλας. Σημείο προς αποφυγήν, για τις καθώς πρέπει αστικές και μικροαστικές οικογένειες του Πειραιά, κακόφημη, με συχνές «επισκέψεις» της αστυνομίας, στοιχεία που χτίσαν τη φήμη του χώρου και τον κατέστησαν σημείο προσέλκυσης και αναφοράς για πολλούς νέους της εποχής.\nBig apple λένε την Νέα Υόρκη. Αυτό δεν το ξέραμε, όταν, κάποιες φορές φεύγαμε από τη «Φοντάνα» για να ανέβουμε σε κάποιο στενό παραπάνω, όπου στεγαζόταν το ομώνυμο πρώτο μπαράκι. Ούτως ή άλλως τότε, πολύ καλά αγγλικά δεν ξέραμε κι έτσι ήταν αρκετοί αυτοί που μπέρδευαν την έννοια του Hungry Years με το angry. Τα «Πεινασμένα Χρόνια» στην Υψηλάντου (άλλος ένας δρόμος που τα καθωσπρέπει παιδιά της Γαλλικής Ακαδημίας απέναντι δεν έπρεπε να πηγαίνουν), ένα σημαντικό ροκ στέκι της εποχής, ακούγονταν πολύ πιο εύηχα ως «Άγρια Χρόνια» στα αυτιά των τότε εφήβων. Παρά το ότι στο Hungry Years τα μουσικά ακούσματα δεν ήταν υποχρεωτικά «σκληρά». Όπως θυμάται ο Σταύρος Μούτσελος, πολλοί ήρθαν πρώτη φορά σε επαφή με latin και jazz ακούσματα εκεί. Και λίγο πιο δίπλα, στο Salon de Temps, όταν δεν ακούγαμε τις μπαλάντες του Μελέτη, είχαμε την ευκαιρία να ακούσουμε κυρίως γαλλική μουσική αλλά και πρωτοποριακούς ήχους από όλο τον κόσμο.\nΣτην Πραξιτέλους πάλι, πιο πάνω από την παλιά Βιομηχανική, προς την Ευαγγελίστρια, καθώς ανέβαινε κανεις, στο αριστερό του χέρι θα έβρισκε ένα ημιυπόγειο μαύρο και σκοτεινό με ένα περίεργο εξωτικό όνομα. «Εφταλού». Άντε να καταλάβει κανείς ότι αναφερόταν στη διάσημη παραλία της Λέσβου, πατρίδας του Συρέλη, ιδιοκτήτη αυτού του εναλλακτικού μπαρ. Ανοίγοντας την πόρτα, κατεβαίνοντας τα σκαλιά, δεξιά πίσω από το μπαρ θα έβρισκες τον Βρανά με μαλλιά και παχύ μουστάκι (!) να σερβίρει πρόθυμα, υποδεικνύοντας στους πιτσιριδάκες της εποχής που ζητούσαν καφέ, Irish Coffee, με μια τζούρα ουίσκι... Είχε και live παραστάσεις μερικές φορές εκεί, μόνο που τα ωράρια της εποχής ήταν αρκετά χαλαρά. Ο Αντώνης Δημητρίου ακόμη θα θυμάται την παραμονή της Πρωτοχρονιάς του 1980, όταν πρωτοετής φοιτητής είχε έρθει από πόλη της Βορείου Ελλάδας και πήγε με έναν νεώτερο φίλο του να ακούσει μια ροκ μπάντα που θα έπαιζε και φύγαν μετά από κάμποσες μπύρες, στις δύο το πρωί, χωρίς τα μέλη του συγκροτήματος να έχουν φτάσει καν στο μαγαζί.\nΒέβαια, στην άλλη πλευρά της πόλης, στην Φρεαττύδα, υπήρχαν κι άλλα εναλλακτικά στέκια. Το θρυλικό «Μύκονος», ή το «Landfall», του Τέλη, όπου μάλιστα στο πιάνο έπαιζε ο γιος του Τζίμη Μακούλη, όπως θυμάται ο Γιώργος Λούκας (του «Τραμπς» αργότερα και σήμερα του «Στραβόξυλου»), νεαρός σερβιτόρος τότε εκεί. Αλλά αυτά απευθύνονταν σε μεγαλύτερες ηλικίες και αποτελούν άλλες διαδρομές...


Εσωτερικη Συσταση Του Ηλιακου Συστηματος - Μεταφυσικη (BKS.0123374)\nΑρχική > Βιβλία > Μεταφυσική > ΕΣΩΤΕΡΙΚΗ ΣΥΣΤΑΣΗ ΤΟΥ ΗΛΙΑΚΟΥ ΣΥΣΤΗΜΑΤΟΣ\nΠΑΟΥΕΛ ΑΡΘΟΥΡ στην κατηγορία ΜΕΤΑΦΥΣΙΚΗ\nΣυγγραφέας: ΠΑΟΥΕΛ ΑΡΘΟΥΡ\nΜετάφραση: ΧΡΙΣΤΙΝΙΔΗΣ ΝΙΚΟΣ\nΤο Ηλιακό μας Σύστημα -από την πλευρά του Εσωτερισμού- δεν είναι ένας τυχαίος σχηματισμός πλανητών γύρω από έναν ήλιο, αλλά αποτελεί ένα πλήρες σύστημα εξέλιξης για όλα τα έμβια όντα.\nΗ θέση της ανθρωπότητας αλλά και η πορεία της μέσα στο σύστημα αυτό είναι το αντικείμενο του συγκεκριμένου βιβλίου, μαζί με πολλές άλλες πληροφορίες για τη δημιουργία του, αλλά και για τη διαμόρφωση της εξέλιξης πάνω στη γη.\nΠολιτισμοί και ανθρώπινες φυλές αναλύονται κάτω από το πρίσμα της προσφοράς τους στη συνολική εξέλιξη της ανθρωπότητας και δίνονται διάφορα παραδείγματα για καλύτερη κατανόηση του τρόπου λειτουργίας του συστήματος.\nΌσοι θα ήθελαν να δουν το Ηλιακό Σύστημα με ένα άλλο μάτι, διαφορετικό από ό,τι έχουμε συνήθισε μέχρι σήμερα, θα βρουν στο βιβλίο αυτό το κατάλληλο βοήθημα.\nΕΣΩΤΕΡΙΚΗ ΣΥΣΤΑΣΗ ΤΟΥ ΗΛΙΑΚΟΥ ΣΥΣΤΗΜΑΤΟΣ (BKS.0123374)\nΌσοι θα ήθελαν να δουν το Ηλιακό Σύστημα με ένα άλλο μάτι, διαφορετικό από ό, τι έχουμε συνήθισε μέχρι σήμερα, θα βρουν στο βιβλίο αυτό το κατάλληλο βοήθημα.\nΕΣΩΤΕΡΙΚΗ ΣΥΣΤΑΣΗ ΤΟΥ ΗΛΙΑΚΟΥ ΣΥΣΤΗΜΑΤΟΣ BKS.0123374 ΠΑΟΥΕΛ ΑΡΘΟΥΡ ΠΑΟΥΕΛ ΑΡΘΟΥΡ ΜΕΤΑΦΥΣΙΚΗ ΕΣΩΤΕΡΙΚΗ ΣΥΣΤΑΣΗ ΤΟΥ ΗΛΙΑΚΟΥ ΣΥΣΤΗΜΑΤΟΣ


Γραμμένος: Ελληνας αρχιδιαιτητής μετά τον Περέιρα εκτός αν... - 10/12 09:24 : aek365\nΤρίτη 10 ΔΕΚ 2019 - 09:24 1 ΣΧΟΛΙΑ\nΔιαβάσε όλη τη συνέντευξη του προέδρου της ΕΠΟ\nΜία μεγάλη συνέντευξη στη "Δικη στο OPEN" παραχώρησε χθες βράδυ ο πρόεδρος της ΕΠΟ, Βαγγέλης Γραμμένος. Αναφέρθηκε στο θέμα Περέιρα, όταν το συμβόλαιο του Πορτογάλου αρχιδιαιτητή τελειώνει στο φινάλε της σεζόν και στην επόμενη ημέρα, τονίζοντας πως είναι πολυ πιθανό ο διάδοχός του να είναι Έλληνας, εκτός κι αν οι διεθνείς υπηρεσίες αποφασίσουν πάλι για ξένο αρχιδιαιτητή, στο VAR τη γραμμή οφ σάιντ κι άλλα πολλά.\n«Δεν είχε προβλεφθεί από τη διακήρυξη, την οποία η ΕΠΟ από την αρχή δεν είχε λάβει γνώση. Την προκήρυξη την έκανε το υπουργείο ψηφιακής πολιτικής, στη συνέχεια μπήκαμε στη συζήτηση αλλά είχε προχωρήσει το θέμα. Δεν υπήρχε πιστοποιημένη από τη ΦΙΦΑ γραμμή όταν έγινε προκήρυξη. Η πιστοποίηση έγινε τον Σεπτέμβριο του 2019 άρα μέχρι τότε δεν μπορούσε να γίνει χρήση. Δεν μπορεί να ληφθεί υπόψη αν δεν πιστοποιηθεί από τη ΦΙΦΑ. Έχουμε προχωρήσει τις συζητήσεις με την εταιρεία, έχουμε την κοστολόγηση και τις επόμενες ημέρες θα έχουμε επαφή με το Υπουργείο Ψηφιακής Πολιτικής, θα δώσουμε το κόστος για να δούμε με αν είναι εφικτό να μπει μέσα στην όλη διαδικασία. Το υπουργείο Ψηφιακής Πολιτικής θα το πληρώσει και οι Έλληνες φορολογούμενοι» τόνισε ο πρόεδρος της ΕΠΟ, Βαγγέλης Γραμμένος.\naggelo21 - 10/12/2019 11:28\nΝιώθω πιο σοφός τώρα... Μου φώτισε όλα τα σκοτεινά σημεία αλλά παρόλα αυτά το δίευρο που μου είχε πέσει δεν το βρήκα...


Το ξενοδοχείο του Χίτλερ. Δεν έμεινε ποτέ κανένας από τότε που χτίστηκε! | Notioi.gr\nΤο ξενοδοχείο του Χίτλερ. Δεν έμεινε ποτέ κανένας από τότε που χτίστηκε!\nΤο Hotel Prora αποτελεί το μεγαλύτερο τουριστικό θέρετρο αλλά δεν έχει στεγάσει ποτέ κανέναν από την ανέγερσή του πριν από 76 χρόνια.\nΜε 10.000 δωμάτια και θέα στη θάλασσα, επρόκειτο να φιλοξενεί 25.000 εργαζόμενους με τις οικογένειές τους.\nΧτισμένο στο νησί Rugen στη Βαλτική Θάλασσα, εκτείνεται κατά μήκος μιας αμμώδους παραλίας και χρειάζεται μια ώρα για να περπατήσεις από τη μια του άκρη στην άλλη.\nΑπό την ανέγερσή του πριν από 76 χρόνια δεν έχει μείνει ποτέ ούτε ένας τουρίστας. Το κτίριο παραμένει ανέπαφο και υπάρχουν σχέδια για τον εκσυγχρονισμό του, παρά τους φόβους πως θα μπορούσε να αποτελέσει πόλο έλξης για τους νεοναζί.\n“Ο αρχικός σκοπός του Χίτλερ ήταν η κατασκευή ενός θερέτρου στο πλαίσιο της προετοιμασίας για τον πόλεμο που ερχόταν”, σημείωσε ο Jurgen Rostock.\nΤο ξενοδοχείο Prora χτίστηκε από τους ναζί στο πλαίσιο του προγράμματος Strength Through Joy και είχε στόχο να παρέχει ψυχαγωγικές δραστηριότητες για τους Γερμανούς εργαζόμενους και να διαδώσει τη ναζιστική προπαγάνδα.\nΕίχε βαπτιστεί ως το ναζιστικό ισοδύναμο του Butlins, με τους ντόπιους να αποκαλούν το ξενοδοχείο που περιελάμβανε κινηματογράφο, σχολείο, νοσοκομείο και μια τεράστια προβλήτα Colossus λόγω του μνημειώδους μεγέθους του.\nΚάθε υπνοδωμάτιο είχε κεντρική θέρμανση και προσέφερε υπέροχη θέα στη θάλασσα σε μια εποχή που το καλύτερο που είχε να προσφέρει το Ηνωμένο Βασίλειο ήταν τα στριμωγμένα σαλέ στο Butlins.\nΤο όνειρο του Χίτλερ για πακέτα διακοπών σε υποστηρικτές του σταμάτησε όταν μπήκε στην Πολωνία και οι πόροι διατέθηκαν για πολεμικούς σκοπούς.\nΜετά τον Β’ Παγκόσμιο Πόλεμο, το νησί Rugen πέρασε στη ρωσική κυριαρχία και οι Σοβιετικοί σχεδίαζαν να το ανατινάξουν αλλά δεν είχαν αρκετό δυναμίτη για να το κάνουν.


Καρυά - Δήμος Ξυλοκάστρου - Ευρωστίνης\nΗ Καρυά με τη μακρά ιστορία της – Τι γνωρίζουμε από τον Παυσανία\nΤην Καρυά θα τη βρει κανείς 6 χιλιόμετρα δυτικά των Τρικάλων Κορινθίας, σε υψόμετρο 1.300 μέτρων. Πρόκειται για το δεύτερο πιο ψηλό χωριό της Πελοποννήσου, απέχοντας περίπου δύο ώρες από την Αθήνα και μιάμιση ώρα από την Πάτρα.\nΗ περιοχή διαθέτει ένα αρκετά καλό οδικό δίκτυο, γεγονός που διευκολύνει τις εξορμήσεις των επισκεπτών, είτε προσέρχονται στην Καρυά από το Ξυλόκαστρο, είτε από το Δερβένι. Το χωριό με το πανέμορφο φυσικό τοπίο, τις γόνιμες καρυδιές, και τη μεγάλη ιστορία που ξεκινά πολλούς αιώνες πριν, αποτελεί «ορμητήριο» για όσους θέλουν να μεταβούν στον Φενεό, τα Τρίκαλα Κορινθίας και την Ευρωστίνη.\nΣυγκεντρώνει τα βλέμματα όσων αγαπούν τις αναβάσεις και το περπάτημα στη φύση αλλά και των λάτρεων των αθλημάτων στο βουνό, όπως είναι το mountain bike κ.ά. Κάθε χρόνο, λοιπόν, πέρα από τους μόνιμους κατοίκους, θα συναντήσεις επισκέπτες από όλη την Ελλάδα, να απολαμβάνουν τη φιλοξενία στους ξενώνες, τον παραδοσιακό καφέ, τους πιο νόστιμους λουκουμάδες και τα μοναδικά προϊόντα του τόπου στις ταβέρνες του χωριού.\nΗ Καρυά με τη μακρά ιστορία της\nΤι γνωρίζουμε από τον Παυσανία\nΗ αλήθεια είναι ότι δεν έχουμε ακριβή απάντηση σχετικά με το πότε ακριβώς κατοικήθηκε η Καρυά. Ωστόσο, φαίνεται ότι πρόκειται για ένα χωριό, με ιστορία που ξεκινά χιλιάδες χρόνια πριν.\nΠρώτη αναφορά για την Καρυά θα βρούμε σε όσα κληρονομήσαμε από τον Παυσανία. Σύμφωνα με τον ιστορικό της αρχαιότητας, ο οποίος πέρασε από την περιοχή μας το 162 μ.Χ., υπήρχε μια Καρυά στο βάθος του Φενεού, που στη συνέχεια μετονομάστηκε σε «Γκιόζα» και τέλος σε «Μάτι». Όμως, επρόκειτο για μια πεδιάδα που κάθε τόσο πλημμύριζε. Έτσι, η μία εκδοχή της ιστορίας, υποστηρίζει ότι οι κάτοικοι εκείνοι αναγκάστηκαν να αλλάξουν τον τόπο κατοικίας τους, με σκοπό να γλιτώσουν από τις συνεχείς πλημμύρες κι ως εκ τούτου, εγκαταστάθηκαν στη σημερινή Καρυά.\nΟι Φράγκοι και το Δεσποτάτο του Μυστρά\nΈπειτα από τον Παυσανία μεσολαβούν αιώνες σιωπής σε σχέση με το ορεινό χωριό. Ξαναβρίσκουμε όμως ίχνη του τον 13ο αιώνα και πιο συγκεκριμένα, το 1395 μ.Χ. , όταν σε έγγραφα των Φράγκων, κυρίαρχων της ευρύτερης περιοχής, γίνεται αναφορά σε δύο «Καρυώτες», γεγονός που αποδεικνύει την ύπαρξη ζωής στον τόπο.\nΑργότερα, η περιοχή περνά στο Δεσποτάτο του Μυστρά. Το αποτύπωμα του χωριού όμως κατά την περίοδο εκείνη δεν το γνωρίζουμε, καθώς μεσολάβησαν πολλές συρράξεις και καταστροφές στην περιοχή, με αποτέλεσμα να χαθεί οποιοδήποτε ιστορικό στοιχείο που να αποδεικνύει την ύπαρξή του.\nΟι Βλάχοι της περιοχής –\nΗ συμβολή τους στην Επανάσταση\nΌταν οι Ενετοί ήρθαν στην περιοχή το 1684 μ.Χ., έφεραν πολλούς Βλάχους από την Αιτωλοακαρνανία. Μάλιστα, σώζεται και «φιρμάνι» του Σουλτάνου, το οποίο διέταζε τους τοπικούς αγάδες να συμπεριφέρονται με αξιοπρέπεια στους Βλάχους, ώστε οι δεύτεροι να μην καταφεύγουν στην Πελοπόννησο.\nΗ παρουσία των Βλάχων στην περιοχή συνεχίζεται και στο σήμερα, με δεδομένο ότι στην Καρυά θα συναντήσει κανείς κατοίκους με δισύλλαβα επίθετα (Φίλης, Λόντος, Σαλής, Μπότσος κ.ά.) τα οποία πολύ συχνά δηλώνουν βλάχικες ρίζες. Παρ’ όλα αυτά, φαίνεται πως δεν είναι οι μοναδικοί Βλάχοι της περιοχής εκείνοι με τα δισύλλαβα ονόματα, καθώς κατά την Επανάσταση κατέφθασαν κι άλλοι Βλάχοι στην Καρυά, μαζί με τον Μάμαλη, που μάλλον προέρχονταν από τη Θεσσαλία. Ονόματα αυτής της δεύτερης «φουρνιάς» Βλάχων που εγκαταστάθηκε στην περιοχή είναι το Σαρανταυγάς, Γόγολας, Κορδαλής κ.ά.\nΟι τελευταίοι αναφέρονται ως ήρωες της Επανάστασης στα απομνημονεύματα του Φωτάκου. Σύμφωνα με τις ιστορικές καταγραφές, ο Δημήτρης Σαρανταυγάς και ο Κυριαζής Κορδαλής είχαν από δεκαπέντε παλικάρια και πολεμούσαν στο πλάι του Κολοκοτρώνη.\nΗ Καρυά σήμερα – Αγαπημένος προορισμός για περιπέτειες στη φύση\nΗ Καρυά ζει και βασιλεύει, δείχνοντας ότι οι ορεινές περιοχές εξακολουθούν να έχουν φωνή, χαρακτήρα και ισχυρή παρουσία. Με δεδομένο ότι πρόκειται για έναν τόπο σε απόσταση αναπνοής από τα Τρίκαλα Κορινθίας, τα οποία αποτελούν έναν εξαιρετικά δημοφιλή προορισμό τόσο κατά το καλοκαίρι, όσο και κατά τους χειμερινούς μήνες, κατανοούμε ότι και η Καρυά αποτελεί έναν αγαπημένο προορισμό.\nΓι’ αυτό και διαθέτει ξενώνες που φιλοξενούν επισκέπτες αλλά και παραδοσιακές ταβέρνες, με τοπικά προϊόντα που αγαπούν ντόπιοι και περαστικοί. Θα έλεγε κανείς ότι εδώ γίνεται κανείς ένα με τη φύση, θαυμάζοντας από κοντά το άγριο τοπίο, με την ανθρώπινη όμως παρουσία.\nΤο «εκκλησάκι του Χάρου»\nΜε παρουσία από τον 13ο αιώνα\nΜπορεί να μην ξέρουμε ακριβώς το πώς και το πότε κατοικήθηκε η Καρυά. Έχουμε όμως όλες σαφείς αποδείξεις (ιστορικές καταγραφές, κτίσματα κ.ά.) ότι πρόκειται για έναν τόπο με μακρά παράδοση και ιστορία που παραμένει ζωντανή και συνεχίζεται στο πέρασμα των χρόνων.\nΑληθινό μνημείο που δείχνει την ιστορική προέλευση της Καρυάς είναι το «εκκλησάκι του Χάρου», όπως λέγεται σήμερα, το οποίο αποτελεί ένα ιστορικό μνημείο του 13ου αιώνα. Δυστυχώς, οι κάτοικοι του χωριού δεν γνώριζαν παλαιότερα την τεράστια αξία του και μετέτρεψαν τη μισή εκκλησία σε σχολείο, ασβεστώνοντας ορισμένες από τις υπέροχες αγιογραφίες της. Σε καλή κατάσταση έχει μείνει το ιερό και ένα μέρος από τον κύριο ναό.\nΑργότερα δε, κατά την περίοδο του 1943 – 1944, η μικρή εκκλησία χρησιμοποιήθηκε ως κρατητήριο και κατ’ επέκτασιν, ως τόπος βασανιστηρίων. Μάλιστα, πολλές από τις σοβαρές καταστροφές που υπέστη το μνημείο αυτό, λέγεται ότι συνέβησαν εκείνη την περίοδο.\nΗ Κοίμηση της Θεοτόκου και οι λοιποί ναοί\nΗ Κοίμηση της Θεοτόκου, κεντρική εκκλησία της Καρυάς, άρχισε να κτίζεται το 1849. Η δημιουργία της έγινε μέσα από τις υποχρεωτικές εισφορές των ίδιων των κατοίκων (είτε χρηματικές, είτε σε είδος) οι οποίοι κουβάλησαν τις πέτρες από το Γελλίνι με τα ζώα τους. Λέγεται μάλιστα, ότι οι οικονομικές απαιτήσεις ήταν τόσο υψηλές, που ορισμένοι κάτοικοι αναγκάστηκαν να μεταναστεύσουν εκείνη την περίοδο, μη μπορώντας να αντεπεξέλθουν στα υπέρογκα ποσά που έπρεπε να καταβάλουν.\nΤέλος, το χωριό διαθέτει άλλους δύο ναούς, τον Άγιο Νικόλαο και τον Προφήτη Ηλία, οι οποίοι βρίσκονται έξω από το χωριό. Ο πρώτος είναι αρκετά παλιός και αποτελούσε δική του ενορία, όταν ακόμη η Καρυά είχε πολλούς μόνιμους κατοίκους, ενώ ο Προφήτης Ηλίας βρίσκεται σε απόσταση 20’ από το χωριό και σε υψόμετρο 1.750 μέτρων.


Πραγγί Archives - Hot Politics Gr\nΦρίκη στον Έβρο: Άγριο φονικό στο χωριό Πραγγί\nΆγριο φονικό στο χωριό Πραγγί – Περίπου 35, 17 και 18 ετών τα θύματα – Τα σενάρια για τους δράστες\nΟργή και αποτροπιασμό έχουν προκαλέσει οι δολοφονίες τριών γυναικών, οι οποίες εντοπίστηκαν το μεσημέρι της Τετάρτης (10/10) από αγρότη στο Πραγγί Διδυμοτείχου.\nΟι τρεις γυναίκες ίσως και να έχουν συγγενική σχέση μεταξύ τους, κάτι που θα φανεί από τα αποτελέσματα των εξετάσεων DNA. Η κάθε μία από τις γυναίκες ήταν δεμένη, ενώ και οι τρεις είχαν βαθύ τραύμα στο λαιμό. Στο σημείο εντοπίστηκαν δύο μαχαίρια, το ένα σύμφωνα με πληροφορίες στρατιωτικού τύπου.\nΤο αποτρόπαιο θέαμα αντίκρισε πρώτος ο αγρότης, ο οποίος πήγε στο χωράφι του για να εκτελέσει εργασίες. Σύμφωνα με το thrakinea.gr, τα τρία πτώματα βρίσκονταν στην περιοχή περισσότερες από τρεις ημέρες.\nΗ αστυνομία, έχει ξεκινήσει έρευνες για την εξακρίβωση στοιχείων των θυμάτων και αναζητεί κάθε αξιοποιήσιμο στοιχείο. Τα σενάρια είναι πολλά, αλλά χωρίς κάποια μαρτυρία, την ιατροδικαστική έκθεση και οποιοδήποτε άλλο αξιοποιήσιμο στοιχείο, τα σενάρια παραμένουν μόνο σενάρια.\nΗ αστυνομία ερευνά προς κάθε κατεύθυνση, χωρίς να αποκλείει οποιοδήποτε ενδεχόμενο.


fast and furious | newsall.gr\nΑρχική Ετικέτες Fast and furious\nΕτικέτα: fast and furious\nTo Fast and Furious 9 πάει στο διάστημα!\nΗ Michelle Rodriguez, μιλώντας στο The Jess Cagle Show του SiriusXM, ουσιαστικά επιβεβαίωσε τα λεγόμενα του Ludacris, και πως η νέα -ένατη- ταινία του Fast and Furious θα εξελίσσεται και στο διάστημα. Συγκεκριμένα, η 42χρονη Αμερικανίδα ηθοποιός είπε: Μα πώς είναι δυνατόν να το ξέρεις αυτό; Βλέπεις τι συμβαίνει; Ο κόσμος μιλάει στα παρασκήνια, φίλε.…\nΤα 10 χειρότερα αυτοκίνητα του Fast and Furious\nastrology.gr 18 Σεπτεμβρίου 2020\nΥπόθεση Ναβάλνι: Το μπουκάλι νερού που βρέθηκε στο δωμάτιο του θα...\nΙρλανδία: Η Ryanair ανακοίνωσε περαιτέρω μείωση της δυναμικότητάς της για τον...


Να χάσετε βάρος πόσο καιρό. Ανακατέψτε τους καυστήρες λίπους και το αμπέλι\nΝα χάσετε βάρος πόσο καιρό\nΠαρά το γεγονός ότι η παχυσαρκία δεν είναι απλά το αποτέλεσμα της υπερκατανάλωσης εύγευστων τροφών ή να χάσετε βάρος πόσο καιρό έλλειψης σωματικής δραστηριότητας, οι διαιτητικοί παράγοντες και η σωματική δραστηριότητα επηρεάζουν την εξίσωση της ενεργειακής ισορροπίας. Εκτός αυτού, είναι οι κύριοι μεταβλητοί παράγοντες.\nΟι πλούσιες σε λίπος και ενέργεια δίαιτες και ο καθιστικός τρόπος ζωής είναι τα 2 χαρακτηριστικά που σχετίζονται συχνότερα με την αυξημένη επίπτωση της παχυσαρκίας παγκοσμίως. Από την άλλη, η απώλεια βάρους συμβαίνει όταν η ενεργειακή πρόσληψη είναι μικρότερη από την ενεργειακή δαπάνη για μια εκτεταμένη χρονική περίοδο.\nΜια δίαιτα περιορισμένων θερμίδων σε συνδυασμό με αυξημένη σωματική δραστηριότητα είναι η συμβουλή που συνήθως δίνεται από τους διαιτολόγους για μείωση βάρους που μπορεί να διατηρηθεί στο μέλλον.\nΟι θαυματουργές δίαιτες που περιορίζουν εξαιρετικά τις θερμίδες ή «κόβουν» κάποιες ομάδες τροφίμων πρέπει να αποφεύγονται καθώς περιορίζουν επίσης κάποια σημαντικά θρεπτικά συστατικά και δεν μπορούν να διατηρηθούν σε βάθος χρόνου.\nΕκτός αυτού, δεν διδάσκουν τις σωστές διατροφικές συνήθειες και μπορούν να έχουν ως αποτέλεσμα το φαινόμενο του γιο-γιο κυκλική απώλεια και επαναπρόσληψη βάρους που οφείλεται σε περιοριστικές δίαιτες που ακολουθούνται από υπερφαγία. Αυτό το φαινόμενο του γιο-γιο μπορεί να είναι επικίνδυνο μακροπρόθεσμα τόσο για τη σωματική όσο και για την ψυχική υγεία.\nΠρέπει να μην είμαστε υπεραισιόδοξοι με τους στόχους που θέτουμε. Βασική αρχή είναι ότι η απώλεια βάρους προϋποθέτει, απαραίτητα, αρνητικό να χάσετε βάρος πόσο καιρό ισοζύγιο σε σταθερή και, κυρίως, σε μακροχρόνια βάση.\nΕπίσης βασικό είναι να υπάρχουν πραγματοποιήσιμοι στόχοι, όχι μόνο στην απώλεια βάρους ανά μονάδα χρόνου, αλλά κυρίως στο τελικό αποτέλεσμα. Τέλος σημαντική είναι η σωστή ψυχολογική προσέγγιση του ατόμου.\nΤελικά πόσο καιρό χρειαζόμαστε για να χάσουμε το βάρος που θέλουμε; συντάχθηκε από Δήμητρα Μακρυγιάννη Share on Facebook Share on Twitter Share on linkedin Share on Google Plus Share through email Αν έχετε ρωτήσει ποτέ έναν γιατρό ή έναν ειδικό διατροφής «πόσο καιρό θα χρειαστεί για να χάσετε βάρος», θα έχετε διαπιστώσει ότι αυτή τη ερώτηση δεν απαντάται εύκολα. Υπάρχουν πολλαπλοί παράγοντες που επηρεάζουν την απώλεια βάρους ενός ανθρώπου, από την ηλικία, τη φυσική κατάσταση, μέχρι την υγεία και το lifestyle. Ο ρεαλιστικός ρυθμός απώλειας βάρους για τους περισσότερους ανθρώπους είναι γύρω στο μισό με 1 κιλό την να χάσετε βάρος πόσο καιρό.\nΈνα κιλό αποτελείται από 7. Άρα συνοψιζοντας ένα άτομο που θέλει να χάσει 10 κιλά θα χρεαστεί από βδομάδες για να πετύχει τον στόχο αυτό σωστά και μεθοδικά.\nΗ Google προσφέρει δωρεάν επισκευές στα Pixel των θυμάτων του τυφώνα Harvey - mosaffer.com\nΣυμβουλές για γρήγορο κάψιμο λίπους | mosaffer.com\nΔίαιτα χάπια Watchdog | Lida Daidaihua, Αγορά, απάτη;\nΓιατί κάποιος χάσει βάρος όταν είναι άρρωστος\nΤο χάπι της άμβλωσης


Ο Νομός Πρέβεζας υπήρξε μια αυτοδιοικητική δομή της Ελλάδος, στο γεωγραφικό διαμέρισμα της Ηπείρου και καταλάμβανε την έκταση των σημερινών δήμων Πρέβεζας, Ζηρού και Πάργας. Βρίσκεται στη νοτιοδυτική άκρη της Ηπείρου. Συνορεύει προς βορρά με τους νομούς Θεσπρωτίας και Ιωαννίνων, ανατολικά με το νομό ’ρτας και βρέχεται από τον Αμβρακικό κόλπο και δυτικά βρέχεται από το Ιόνιο Πέλαγος. Ο πληθυσμός του φτάνει τους 57.491 κατοίκους (απογραφή 2011) και έχει πρωτεύουσα την Πρέβεζα. Η θέση του νομού, η μορφολογία και το κλίμα του ήταν από τα βασικά πλεονεκτήματα που τον έφεραν στην επιφάνεια. Βασικές ασχολίες των κατοίκων είναι η γεωργία, η κτηνοτροφία και η αλιεία. Πρώιμα φρούτα και λαχανικά, εσπεριδοειδή, λάδι, ελιές και δημητριακά είναι τα κύρια προϊόντα του νομού. Ο Δήμος Πρέβεζας είναι ένας από τους 18 Καλλικρατικούς δήμους της Περιφέρειας Ηπείρου, ο οποίος συστάθηκε το 2011 από τη συνένωση των προϋπαρχόντων Καποδιστριακών δήμων Ζαλόγγου, Λούρου και Πρεβέζης. Ο πρώτος Δήμος Πρεβέζης δημιουργήθηκε αμέσως μετά την απελευθέρωση της πόλης στις 21 Οκτωβρίου 1912. Στην απογραφή του 2011 ο Δήμος Πρέβεζας είχε πληθυσμό 31.733 κατοίκους και πρωτεύουσά του είναι η Πρέβεζα, η μοναδική πόλη του δήμου με πληθυσμό πάνω από 10.000 κατοίκους. Οι διατελέσαντες δήμαρχοι Πρέβεζας από την απελευθέρωση της πόλης μέχρι σήμερα, είναι καταχωρημένοι στον Κατάλογο Δημάρχων Πρέβεζας.\nΟ Λούρος, ο Αχέροντας με τις πηγές του, η λίμνη Ζηρού, η λιμνοθάλασσα του Αμβρακικού, οι αρχαιολογικοί χώροι, το ιστορικό Ζάλογγο, συνθέτουν το σκηνικό του νομού Πρεβέζης. Πρωτεύουσα και λιμάνι του νομού είναι η γραφική Πρέβεζα με το νησιωτικό χρώμα. Τα πλακόστρωτα σοκάκια και πεζόδρομοι δίνουν στην πόλη της Πρέβεζας ένα παραδοσιακό χρώμα. Επισκεφθείτε το Κηποθέατρο στην Κυανή Ακτή, τα Δημοτικά Ιαματικά Λουτρά, τον Ανεμόμυλο στη θέση Φάρος, τον γραφικό παραλιακό πεζόδρομο και το ιστορικό κέντρο της πόλης, τη γραφική περιοχή της Μαργαρώνας, τη θέση Σκαφιδάκι με λιμνοθάλασσα και ιχθυοτροφείο, την περιοχή ανάμεσα στους οικισμούς Νεοχώρι, Αγία Τριάδα και Αγιος Θωμάς με θερμοκήπια και ελιές, τον οικισμό Αμβράκικο Πρεβέζης όπου λειτουργούν κατασκηνώσεις καθώς και τον υγρότοπο του Αμβρακικού. Στο χωριό του Αγίου Γεωργίου βρίσκεται το Ρωμαϊκό Υδραγωγείο, οι πηγές του Αγίου Γεωργίου, το Υδροηλεκτρικό Φράγμα του Λούρου καθώς και το σπήλαιο Ασπροχάλικου. Παραλιακό θέρετρο είναι η Αμμουδιά όπου μπορείτε να χαρείτε την διαδρομή από τις εκβολές του Αχέροντα στο Μεσοπόταμο και να επισκεφθείτε τους γραφικούς όρμους Κερέντζα, Αμόνι και Αλωνάκι. Ο Βράχος είναι παραθαλάσσιος οικισμός με αξιόλογη τουριστική κίνηση. Το Ζάλογγο είναι ο ιστορικός τόπος θυσίας όπου το Δεκέμβρη του 1803 οι ηρωικές Σουλιώτισσες καταδιωκόμενες από τους άνδρες του Αλή Πασά μετά την πτώση του Σουλίου προτίμησαν να πεθάνουν ελεύθερες πέφτοντας από απόκρημνο βράχο. Επισκεφθείτε το μνημείο των Σουλιωτισσών και τον Βράχο όπου έπεσαν οι Σουλιώτισσες.\nΧτισμένη στην Κάτω Λάκκα Σουλίου είναι η κωμόπολη του Θεσπρωτικού. Από κει αξίζει τον κόπο να επισκεφθείτε τα ορεινά χωριά Νικολίτσι, ’σσος, Μελιανά. Παραθαλάσσιος οικισμός σε περιοχή με καλλιέργειες εσπεριδοειδών και κηπευτικών σε θερμοκήπια είναι το Καλαμίτσι. Χτισμένο σε πλαγιά του Ζαλόγγου είναι το χωριό της Κρυοπηγής, ενώ η Καμαρίνα έχει θέα στο Ιόνιο Πέλαγος και τον Αμβρακικό κόλπο. Παραθαλάσσιο χωριό με ανεπτυγμένη τουριστική κίνηση είναι το Κανάλι. Μπορείτε να κολυμπήσετε στις παραλίες Φραξύλα και Καστροσυκιά, στις Τσούκιες, στο Νικόπολις Κλαμπ και στο Μονολίθι. Στο Καναλλάκι καλλιεργούνται δημητριακά και βαμβάκι και από κει μπορείτε να επισκεφθείτε το χωριό Αχερουσία που οφείλει το όνομά του στην αποξηραμένη πλέον ομώνυμη αρχαία λίμνη. Στο Καναλλάκι βρίσκεται και η μονή Μπούντας που είναι αφιερωμένη στην Αγία Παρασκευή. Χτισμένη στο ομώνυμο ακρωτήρι, βρίσκεται η Καστροσυκιά που είναι παραθαλάσσιο χωριό. Μπορείτε να κολυμπήσετε στην παραλία του χωριού, στη Λεύκα και στα Αρτολίθια. Επισκεφθείτε τη Σήραγγα της Κλεισούρας στο ομώνυμο χωριό και απολαύστε την διαδρομή από το χωριό Κρανιά στην Τυργία. Στο γειτονικό δάσος Βαλαωρίτη, στην Κρανιά, βρίσκουν καταφύγιο μικρόσωμα άλογα που ζουν σε ημιάγρια κατάσταση.


Papillor - αρνητικά σχόλια, απόψεις, τιμές, επίσημη ιστοσελίδα\nHome / Υγεία / Papillor – αρνητικά σχόλια, απόψεις, τιμές, επίσημη ιστοσελίδα\nΤο ιού των ανθρώπινων θηλωμάτων (HPV) μπορεί να μεταδοθεί σε οικιακά και σεξουαλικά. Είναι στο σώμα μέσω γρατζουνιές και περικοπές στο δέρμα. Η συντριπτική πλειονότητα των περιπτώσεων, το ανοσοποιητικό σύστημα και μόνο για να την αντιμετωπίσει.\nΩστόσο, λόγω ορισμένων περιστάσεων μπορεί να συμβεί ενεργοποίηση του ιού που προκαλεί την ασθένεια αρχίζει να προχωρήσει και γίνεται επιθετικό. Για να αποφευχθεί ένα τέτοιο σενάριο, είναι απαραίτητο να ξεκινήσει θεραπεία. Ο ευκολότερος τρόπος για να απαλλαγούμε από εξογκώματα στο δέρμα είναι ακόμα σε πρώιμο στάδιο της ανάπτυξής τους. Μπορείτε να χρησιμοποιήσετε μόνο το συμπλήρωμα Papillor.\n99.5% αποτελεσματικότητα έναντι\nδιαφορετικών στελεχών του ιού των ανθρώπινων θηλωμάτων\nΚαινοτόμες σπρέι που επιτρέπει στο σπίτι για την εξάλειψη των κονδυλωμάτων. Με τη βοήθειά της, το δέρμα και πάλι θα γίνουν όμορφα και υγιή. Ο ίδιος διαχειρίζεται αποτελεσματικά όλους τους τύπους όγκων, δεν επιτρέπει την εμφάνιση των ουλών.\nΤο συμπλήρωμα έχει μια βαθιά επίδραση σε όλα τα στρώματα του δέρματος και δεν προκαλεί αλλεργικές αντιδράσεις. Papillor έχει φυσικά συστατικά, ως εκ τούτου, είναι απολύτως ασφαλές για τον άνθρωπο. Με τη βοήθειά του, την καταστροφή των παθογόνων απ ‘ευθείας στις αλλοιώσεις. Ιδιαίτερη προσοχή δίνεται στην ικανότητα των φαρμάκων για την πρόληψη της υποτροπής.\nΤα οφέλη της Papillor\nΒασικά χαρακτηριστικά του ψεκασμού περιλαμβάνουν:\nανώδυνη αφαίρεση των κονδυλωμάτων και άλλων όγκων?\nη απουσία ιχνών μετά από θεραπεία?\nαισθητή αποτελέσματα μετά από 3-4 εφαρμογές?\nο καινοτόμος φόρμουλα, χωρίς συνθετικά πρόσθετα?\nη πλήρης καταστροφή των θηλωμάτων.\nPapillor εξουδετερώνει HPV, καταστρέφοντας κέλυφος πρωτείνης του. Αυτό βοηθά στην πρόληψη της εξάπλωσης της μόλυνσης. Επιπλέον, διαθέτει επίσης ανοσοτροποποιητική και αναγεννητική επίδραση, η οποία επιταχύνει την επούλωση των ιστών.\nΗ σύνθεση του σπρέι Papillor\nΥψηλή αποδοτικότητα του φαρμακευτικού προϊόντος για την καταπολέμηση της θηλώματα και κονδυλωμάτων λόγω προσεκτικά επιλεγμένα συστατικά του, όπως οι εξής:\nΤο σκόρδο. Ενισχύει το ανοσοποιητικό σύστημα, έχει ισχυρή βακτηριοκτόνο δράση, αναστέλλει την δραστικότητα του μολυσματικού παράγοντα.\nEchinacea. Εμποδίζει την ανάπτυξη των παθογόνων μικροοργανισμών και θρέφει το δέρμα με oxygen.Astragalus. Υπεύθυνη για την αναγέννηση των προσβεβλημένων ιστών.\nΤσάι. Μαλακώνει το δέρμα, εξαλείφει τις ρωγμές.\nΕνεργό οξυγόνο. Συμβάλλει στην καταστροφή των σπίλου με το βάθος της εμφάνισής τους, χωρίς να προκαλεί αιμορραγία και άλλα εφέ.\nΤα ιόντα αργύρου. Συμμετέχουν στην αποβολή του HPV.\nΈνας μοναδικός συνδυασμός φυσικών εκχυλισμάτων κάνει Papillor όσο το δυνατόν ασφαλέστερη και μια από τις καλύτερες λύσεις για την καταπολέμηση της κονδυλώματα και θηλώματα.\nΗ ανατροφοδότηση από δερματολόγους περίπου το συμπλήρωμα\nΟι ειδικοί προειδοποιούν ότι εάν δεν σταματήσει άμεσα την εξάπλωση του ιού, εξογκώματα στο δέρμα μπορεί να γίνουν καρκινικά. Για να διασφαλιστεί η πλήρης καθαρισμό του σώματος από HPV ικανό Peeloff. Είναι ιδιαίτερα αποτελεσματικό στη θεραπεία των κονδυλωμάτων. Αυτό οφείλεται στο γεγονός\nότι το συμπλήρωμα λειτουργεί τοπικά, επιτόπου αφαίρεση άσχημο αυξήσεις.\nΤα αποτελέσματα των κλινικών δοκιμών Papillor\nΤο επαναστατικό εργαλείο σας επιτρέπει να πάρετε γρήγορα απαλλαγούμε από τα κονδυλώματα και την αποκατάσταση της ελκυστικότητας του δέρματος. Τέλεια παρασκευασμένα φόρμουλα παρέχει μια σταθερή αντίσταση οργανισμού σε εκ νέου μόλυνση. Το προϊόν έχει περάσει ειδική δοκιμασία, η οποία έχει λάβει τα κατάλληλα πιστοποιητικά ποιότητας.\nΟδηγίες χρήσης Papillor\nΤο σπρέι εφαρμόζεται στην προσβεβλημένη περιοχή δύο φορές την ημέρα για ένα μήνα. Για να ενισχύσει τη δράση της και την ανάκτηση της ταχύτητας, οι ειδικοί συνιστούν παράλληλα να λαμβάνουν βιταμίνες ή ανοσοτροποποιητικά.\nΑκίνητα σχόλια Papillor\nΔιαβάστε κριτικές πελατών και αφήστε τα σχόλιά σας κάτω από το άρθρο.


Φερεντσβάρος - Σλάβια Πράγας | Champions League | HellasBet.com\nΟ αγώνας Φερεντσβάρος – Σλάβια Πράγας διεξάγεται στο πλαίσιο του 3ου προκριματικού γύρου του Τσάμπιονς Λιγκ (CHL).\nGroupama Arena, Βουδαπέστη\nΤέσσερις νίκες έχει σημειώσει ως τώρα στα προκριματικά η πρωταθλήτρια Ουγγαρίας, που ξεπέρασε εύκολα τα εμπόδια των Πριστίνα και Ζαλγκίρις Βίλνιους. Πρόκειται για καλή ομάδα, που έχει την εμπειρία της περσινής σεζόν από τους ομίλους, όταν αντιμετώπισε Μπαρτσελόνα, Γιουβέντους και Ντιναμό Κιέβου κι ας κατέληξε 4η.\nΤη βοηθάει που παίζει το πρώτο ματς στην έδρα της και θέλει να βάλει τις βάσεις της πρόκρισης, ενώ την ευνοεί λόγω του στιλ παιχνιδιού της η ακύρωση του κανονισμού του εκτός έδρας γκολ. Φουλ επιθετική ομάδα από όταν προπονητής ήταν ο Ρεμπρόφ, αλλά ούτε ο Στόγκερ θέλει να αλλάξει την προσέγγιση των αγώνων της.\nΣτην Τσεχία δεν έχει αντίπαλο και έφτασε σε έναν ακόμα τίτλο παρά την ενασχόλησή της με το Γιουρόπα Λιγκ μέχρι την προημιτελική φάση. Στα εγχώρια θέλει ένα ματς για να φτάσει αήττητο 50 αγώνων, που θα είναι νέο ρεκόρ συλλόγου.\nΤιμωρημένος παραμένει ο Κουντέλα (Α) λόγω της ρατσιστρικής συμπεριφοράς του κόντρα στην Ρέιντζερς σε περσινό αγώνα του Γιουρόπα Λιγκ και της βαριάς ποινής που κουβαλάει από τότε. Τραυματίες είναι ακόμα οι Χοβόρκα (Α) και Πρόβοντ (Μ).\nΦερεντσβάρος – Σλάβια Πράγας προγνωστικά\nΦαβορί δίνουν τη Σλάβια οι στοιχηματικές, όμως ειδικά το πρώτο ματς δεν είναι εύκολο στη Βουδαπέστη. Η Φερεντσβάρος κουβαλάει την εμπειρία της περσινής συμμετοχής της στους ομίλους και έχει βλέψεις για να την επαναλάβει. Ομάδα που σκοράρει και δέχεται γκολ η γηπεδούχος, είναι πιθανό να δώσει ρυθμό στον αγώνα και να τον κάνει πιο… ροντέο σε σύγκριση με αυτά που συνηθίζει η πιο ορθολογική και μεθοδική Σλάβια. Η πρότασή μας πηγαίνει στα γκολ και συγκεκριμένα στο G/G & Over 2,5.\nΠρόταση: G/G & Over 2,5 – 2,55 – Betshop\nRelated Topics:featuredΣλαβια ΠραγαςΦερεντσβαρος\nΝτιναμό Ζάγκρεμπ – Λέγκια Βαρσοβίας


Με τον Ολυμπιακό την Μεγ. Τετάρτη 17:00 στο Κραχτίδης για τα Playoff – GoDrama\nΜεγάλο παιχνίδι για τετράδα.\nΣυνεχίζουν την υπερπροσπάθεια οι Δραμινοί στα playoff πλέον αφού κατάφεραν μια άνετη παραμονή με 9 βαθμούς επιπλέον από την ζώνη που οδηγεί στα playout.\nΣτον Πειραιά στο πρώτο παιχνίδι της σειράς η ομάδα κατάφερε να είναι μέχρι το 25΄ στο παιχνίδι όπου εκεί έχασε την επαφή με το σκορ. Ο Σάκης Βαλαβάνης αμέσως έδωσε χρόνο σε όλους τους παίκτες και τώρα στην Δράμα ετοιμάζονται πυρετωδώς για το πολύ δύσκολο παιχνίδι.\nΧωρίς προβλήματα θα παραταχθεί η Δραμινή ομάδα με μοναδικό πιθανόν απόντα τον Θωμίδη που κάνει εντατικές θεραπείες στον ώμο του.\nΑπό την άλλη ο Ολυμπιακός που θα φθάσει με πλήρη σύνθεση την Τρίτη στην Δράμα, ζήτησε και θα κάνει αμέσως προπόνηση στις 20:30 στο Κραχτίδης.\nΟ Τεχνικός διευθυντής Θόδωρος Τογανίδης δήλωσε για το παιχνίδι:\nΗ ομάδα έκανε μεγάλη προσπάθεια στην κανονική περίοδο και κατάφερε νωρίς να εξασφαλίσει την παραμονή μπαίνοντας στα Play off. Η μεγάλη χαρά που νοιώθουμε όμως δεν πρέπει να μας οδηγήσει σε χαλάρωση όπως έγινε στον Πειραιά. Πρέπει να μείνουμε πιστοί στο σύνθημα που έχουμε εδώ και 16 χρόνια ΄΄πάμε πιο ψηλά΄΄.\nΓια να μείνουμε ανταγωνιστικοί στο παιχνίδι χρειαζόμαστε υψηλά επίπεδα συγκέντρωσης, πάθος και φυσικά την στήριξη των φιλάθλων μας που τους ευχαριστούμε. Είμαι βέβαιος ότι όλοι θα κάνουν το καθήκον τους μέχρι το τελευταίο λεπτό.


Ακόμη και εν κρυπτώ, οι ηγέτες της Κίνας μιλούν με κώδικα\nΚυριακή 29 Μαΐου 2022 - 15:06\nΑπό Newsroom\t Στις 09:00, 7 Ιαν 2022\nΕπισκέπτες στο Μουσείο του ΚΚΚ στο Πεκίνο, μπροστά στο πορτραίτο του Σι Τζινπίνγκ. EPA/ROMAN PILIPEY\nΤο Νοέμβριο του 2022 ο Xi Jinping θα έχει υπηρετήσει για δέκα χρόνια ως ηγέτης της Κίνας. Τους επόμενους μήνες, τα κρατικά μέσα ενημέρωσης θα γεμίσουν με κολακευτικά αφιερώματα στη δεκαετία της εξουσίας του.\nΩστόσο, θα δώσουν ελάχιστες πληροφορίες για το πως λαμβάνει αποφάσεις ή πως αλληλεπιδρά με τους συναδέλφους του. Ακόμα περισσότερο από τους προκατόχους του, ο κ. Xi λειτουργεί στη σκιά.\nΗ Κίνα έχει δημοσιεύσει πολλούς τόμους με αποσπάσματα από τις ομιλίες του. Ωστόσο, μόνο πρόσφατα, μια σπάνια διαρροή διαβαθμισμένων εγγράφων μας έδωσε μια γεύση του πώς ο κ. Xi επικοινωνεί παρασκηνιακά σε περίοδο κρίσης και πώς η γραφειοκρατία ανταποκρίνεται.\nΗ διαρροή περιλαμβάνει τέσσερις ομιλίες, οι οποίες πραγματοποιήθηκαν το 2014.\nΑφορούν την εκστρατεία του κόμματος κατά των «τριών σκοτεινών δυνάμεων» της τρομοκρατίας, του αυτονομισμού και του θρησκευτικού εξτρεμισμού στην άκρως δυτική περιοχή της Σιντζιάνγκ, όπου σχεδόν το ήμισυ του πληθυσμού των 26 εκατομμυρίων κατοίκων-που είναι περίπου όσο η Αυστραλία- ανήκει κυρίως σε μια μουσουλμανική εθνοτική ομάδα, τους Ουιγούρους.\nΑντίγραφα αποκτήθηκαν το 2019 από τους New York Times, μαζί με πολλά άλλα διαβαθμισμένα έγγραφα σχετικά με τη Σιντζιάνγκ.\nΗ εφημερίδα περιέγραψε το γεγονός ως «μία από τις σημαντικότερες διαρροές κυβερνητικών εγγράφων από το εσωτερικό του κυβερνώντος Κομμουνιστικού Κόμματος της Κίνας εδώ και δεκαετίες», αλλά δεν έδωσε στη δημοσιότητα τα πλήρη κείμενα.\nΑυτά προέκυψαν τις τελευταίες εβδομάδες. Υποβλήθηκαν από άγνωστη πηγή σε μια ομάδα στο Λονδίνο που ερευνά τις παραβιάσεις των ανθρωπίνων δικαιωμάτων στη Σιντζιάνγκ, γνωστή ως Uyghur Tribunal.\nΗ γνησιότητά τους δεν αμφισβητείται. Αρκετοί δυτικοί μελετητές έχουν πιστοποιήσει την αξιοπιστία τους, συμπεριλαμβανομένου του Adrian Zenz, ενός Γερμανού ακαδημαϊκού.\nΟ κ. Zenz βρίσκεται στην πρώτη γραμμή της έρευνας σχετικά με τη δημιουργία από την Κίνα στη Σιντζιάνγκ, ενός δικτύου κέντρων «επαγγελματικής εκπαίδευσης» στα οποία, από το 2017, ίσως 1 εκατομμύριο Ουιγούροι κρατούνται αιχμάλωτοι, χωρίς καμία νομική διαδικασία.\nΟι περισσότερες αναλύσεις των τεσσάρων ομιλιών, οι οποίες περιέχουν συνολικά περίπου 36.000 κινεζικούς χαρακτήρες, επικεντρώθηκαν στο τι υποδηλώνουν σχετικά με το ρόλο του κ. Xi στη λήψη αποφάσεων που οδήγησαν στην κατασκευή αυτών των στρατοπέδων.\nΔεν παρέχουν καμία απόδειξη ότι το 2014 σκεφτόταν να δημιουργήσει γκουλάγκ στα οποία θα οδηγούνταν τόσοι πολλοί άνθρωποι, συχνά για ασήμαντα σημάδια αφοσίωσης στην πίστη ή τον πολιτισμό τους, όπως το να προσεύχονται πολύ.\nΑυτό που υπήρχε ήταν ένα αίτημα για πολύ πιο σκληρή δράση κατά των τριών κακών δυνάμεων.\nΤην 1η Μαρτίου 2014, μια ομάδα οκτώ Ουιγούρων οπλισμένων με μαχαίρια εισέβαλε σε σιδηροδρομικό σταθμό στο Κουνμίνγκ, μια πόλη στα νοτιοδυτικά, σκοτώνοντας 31 άτομα.\nΤα κρατικά μέσα ενημέρωσης είχαν συγκρίνει το σοκ που προκάλεσε αυτή η αιματοχυσία με τις επιθέσεις της 11ης Σεπτεμβρίου στην Αμερική.\nΣτις 22 Μαΐου πέντε Ουιγούροι οδήγησαν δύο τζιπ σε μια αγορά στο Ουρούμτσι, την πρωτεύουσα της Σιντζιάνγκ, και πυροδότησαν εκρηκτικά, σκοτώνοντας 43 άτομα.\nΜία από τις ομιλίες εκφωνήθηκε στο Πεκίνο μόλις έξι ημέρες μετά τα βίαια επεισόδια στο Ουρούμτσι, σε μια συνάντηση ηγετών για να συζητήσουν την πολιτική αναφορικά με την Σιντζιάνγκ.\nΕκείνη την εποχή, τα κρατικά μέσα ενημέρωσης δημοσίευσαν μόνο μερικά αποσπάσματα από αυτήν, τα οποία αντανακλούσαν σαφώς την οργή του κ. Xi.\nΑνέφεραν ότι ζητούσε «τείχη από χαλκό και ατσάλι» και «δίχτυα απλωμένα από τη γη μέχρι τον ουρανό» για να πιάσουν τους τρομοκράτες, όπως τους «αρουραίους του δρόμου».\nΤο διαβαθμισμένο κείμενο της ομιλίας αυτής καθώς και των τριών άλλων, που εκφωνήθηκαν από τον κ. Xi κατά τη διάρκεια περιοδείας του στη Σιντζιάνγκ τον Απρίλιο του 2014, περιέχουν το περίγραμμα μιας στρατηγικής για τον περιορισμό της βίας. Δεν αποτελούν όμως ένα σαφές σχέδιο.\nΣε αυτά, ο κ. Xi δεν ζητούσε άμεσα τα μέτρα που εκτυλίχθηκαν από το 2017 και μετά και ώθησαν την Αμερική να κατηγορήσει την Κίνα για γενοκτονία. Εκτός από τους εγκλεισμούς, αυτά περιλαμβάνουν εξαναγκασμό σε στειρώσεις και καταναγκαστική εργασία για εκατοντάδες χιλιάδες Ουιγούρους.\nΣτις 23 Δεκεμβρίου ο πρόεδρος της Αμερικής, Joe Biden, υπέγραψε νόμο βάσει του οποίου απαγορεύονται όλες οι εισαγωγές από τη Σιντζιάνγκ, εκτός εάν μπορεί να αποδειχθεί ότι δεν αποτελούν προϊόν καταναγκαστικής εργασίας.\nΗ έλλειψη συγκεκριμένων συνταγών είναι χαρακτηριστική των ομιλιών του γενικού γραμματέα που κυκλοφορούν σε χαμηλότερα επίπεδα της γραφειοκρατίας.\nΑυτές περιλαμβάνονται σε μια διαβαθμισμένη έκδοση που ονομάζεται Zhongban Tongbao, ή «Εγκύκλιος του Γενικού Γραφείου».\nΑκόμη και σε αυτό το περιορισμένο φόρουμ, οι ομιλίες μπορεί να υποστούν επεξεργασία, αφήνοντας σχεδόν το ίδιο περιθώριο ερμηνείας με εκείνες που κυκλοφορούν δημοσίως (οι επίσημες μεταφράσεις των ομιλιών του κ. Xi, για κατανάλωση από τους ξένους, απογυμνώνονται από το ευαίσθητο περιεχόμενο τους με ιδιαίτερη αυστηρότητα).\nΑυτές που εκφωνήθηκαν τον Απρίλιο του 2014 επανεκδόθηκαν δυόμισι χρόνια αργότερα για να διανεμηθούν σε όλες τις κομματικές επιτροπές της Σιντζιάνγκ σε επίπεδο νομού ή αστικής περιφέρειας – μια σχετικά ευρεία κυκλοφορία που δεν χρησιμοποιείται για τις πιο απόρρητες οδηγίες.\nΟι υπάλληλοι σε χαμηλότερα επίπεδα οφείλουν να καταλαβαίνουν από τα συμφραζόμενα. Στις εκδόσεις που είναι τώρα διαθέσιμες, οι ομιλίες του κ. Xi δεν καθιστούν εύκολο κάτι τέτοιο. Περιλαμβάνουν σαρωτικές, σκληρές εκκλήσεις για δράση («μην δείχνετε έλεος»).\nΌμως είναι εκπληκτικά διανθισμένες με εκκλήσεις για ανεκτικότητα και σεβασμό προς τους Ουιγούρους και τη θρησκεία τους.\nΟποιοσδήποτε ξένος τις διάβαζε το 2014 ή τις τρεις που επανεκδόθηκαν το 2016 την παραμονή του ανοίγματος των γκουλάγκ, δεν θα μπορούσε να φανταστεί τον βαθμό και την κλίμακα της καταστολής που θα ακολουθούσε.\nΕίναι πιθανό ότι άλλες εντολές που διαβιβάστηκαν μέσω της γραφειοκρατίας με διαφορετικά μέσα – όπως οι οδηγίες που δόθηκαν από αξιωματούχους προπαγάνδας, τις υπηρεσίες ασφαλείας και τον επικεφαλής του κόμματος της Σιντζιάνγκ, Chen Quanguo – θα κατεύθυναν τους αξιωματούχους να εκμεταλλευτούν τα πιο σκληρά λόγια του κ. Xi, όπως πιθανώς σκόπευε (ο κ. Chen αντικαταστάθηκε στις 25 Δεκεμβρίου από τον κυβερνήτη της επαρχίας Γκουανγκντόνγκ, Ma Xingrui, αλλά διατήρησε την άλλη του θέση ως μέλος του κυβερνώντος Πολιτικού Γραφείου).\nΟι περιστασιακές πιο μετριοπαθείς ή ακόμη και προοδευτικές δηλώσεις του κ. Xi -όπως αυτές που καταδικάζουν τις διακρίσεις κατά των Ουιγούρων- υποβαθμίστηκαν.\nΔεν εμφανίστηκαν ποτέ στα ελεγχόμενα από το κράτος μέσα ενημέρωσης ή στις δημόσιες αναφορές των ομιλιών ανώτερων αξιωματούχων στη Σιντζιάνγκ.\nΜε την πάροδο του χρόνου οι γραφειοκράτες και ο ίδιος ο κ. Xi προτίμησαν και επιβράβευσαν την πιο δρακόντεια ερμηνεία του οράματος του. Κάτι τέτοιο συνέβη μετά από μια άλλη μυστική ομιλία του κ. Xi, η οποία διέρρευσε στη συνέχεια.\nΔόθηκε λίγο μετά την ανάληψη της εξουσίας το 2012 και ήταν μια προειδοποίηση κατά της ιδεολογικής χαλαρότητας.\nΗ Σοβιετική Ένωση, είπε, είχε καταρρεύσει επειδή κανείς δεν ήταν «αρκετά άντρας ώστε να υψώσει το ανάστημά του και να αντισταθεί». Ακολούθησε άγρια καταστολή των διαφωνούντων.\nΌταν ο κ. Xi εκφώνησε τις ομιλίες του για τη Σιντζιάνγκ, οι αξιωματούχοι εκεί θα είχαν ήδη αισθανθεί τη σκλήρυνση της διάθεσης.\nΝωρίτερα εκείνο το έτος ο Ilham Tohti, ένας Ουιγούρος ακαδημαϊκός που είχε ζητήσει μεγαλύτερη προστασία της ταυτότητας της εθνοτικής του ομάδας, είχε συλληφθεί στο Πεκίνο (αργότερα, το 2014, καταδικάστηκε σε ισόβια κάθειρξη για αυτονομισμό).\nΗ επιτήρηση των Ουιγούρων γινόταν όλο και πιο έντονη, με πανταχού παρόντα αστυνομικά σημεία ελέγχου. Η λέξη ανοχή έπαψε να υφίσταται.\nΤα λόγια του κ. Xi έδωσαν το σύνθημα. Δήλωσε ότι οι τρεις δυνάμεις έχουν βαθιές ρίζες και ότι απαιτείται «ένας εξαιρετικά σκληρός» αγώνας για την εξάλειψή τους.\n«Τρία μέτρα πάγου δεν δημιουργούνται από μια μέρα κρύου», δήλωνε ο κ. Xi.\nΣτηλίτευσε τις αδυναμίες της Κίνας στη συλλογή πληροφοριών, ζητώντας βελτιώσεις στη χρήση της τεχνολογίας των «μεγάλων δεδομένων» καθώς και των «ντόπιων» πληροφοριοδοτών.\n«Ο Bin Laden βρέθηκε με τη βοήθεια πληροφοριοδοτών», είπε. Προέτρεψε τους αξιωματούχους συνεχώς να «κυνηγούν και να μάχονται, να πιέζουν και να μάχονται, ψάχνουν και να μάχονται, χωρίς να δίνουν στους βίαιους τρομοκράτες την παραμικρή ευκαιρία να πάρουν ανάσα».\nΚαι, βροντοφώναξε, «αυτοί που πρέπει να συλληφθούν πρέπει να συλληφθούν, αυτοί που πρέπει να καταδικαστούν πρέπει να καταδικαστούν. Κανείς δεν πρέπει να είναι υπεράνω του νόμου».\nΕκείνη την εποχή, οι νόμοι στη Σιντζιάνγκ δεν παρείχαν καμία προφανή βάση για την τοποθέτηση Ουιγούρων σε στρατόπεδα για την «αποριζοσπαστικοποίησή» τους, όπως περιγράφουν οι αξιωματούχοι έναν από τους στόχους τους.\nΑλλά ο κ. Xi είπε στις αρχές της Σιντζιάνγκ να συντάξουν τοπικούς κανονισμούς για την καταπολέμηση της τρομοκρατίας. Οι νέοι κανόνες δημοσιεύτηκαν το 2017 και αναθεωρήθηκαν το επόμενο έτος για να καταστήσουν το θέμα σαφέστερο, ζητώντας συγκεκριμένα τη δημιουργία «κέντρων εκπαίδευσης και κατάρτισης».\nΟ κ. Xi δήλωσε ότι οι άνθρωποι στη Σιντζιάνγκ πρέπει να αναπτύξουν «ανοσία» κατά της «μόλυνσης» του θρησκευτικού εξτρεμισμού. Όπως σημειώνει ο κ. Zenz, αυτή η μεταφορά υιοθετήθηκε αργότερα από τους αξιωματούχους όταν δικαιολογούσαν τα στρατόπεδα.\nΟι προειδοποιήσεις του κ. Xi κατά του «σοβινισμού» των Κινέζων Χαν προς τους Ουιγούρους ήταν λογικές.\n«Εάν οι άνθρωποι αισθάνονται ότι δεν συμπεριλαμβάνονται ή δεν γίνονται σεβαστοί, θα δημιουργηθεί ένα αίσθημα δυσαρέσκειας ή αποξένωσης. Σε ακραίο σημείο μπορεί να οδηγήσει σε φυλετική εχθρότητα», είπε σε μια ομιλία του.\n«Αν συμβεί αυτό, δεν θα έχουμε πέσει στην παγίδα που οι εχθρικές δυνάμεις έχουν σκόπιμα στήσει;»\nΑνέφερε παραδείγματα στην ιστορία για την εξαφάνιση εθνοτικών ομάδων και δήλωσε ότι θα ήταν «μεγάλο πολιτικό λάθος» να προσπαθήσουμε να προκαλέσουμε κάτι τέτοιο.\nΤο πόσο ειλικρινής ήταν ο κ. Xi στην προτροπή του για ανεκτικότητα δεν είναι σαφές. Το κόμμα έχει μακρύ ιστορικό στο να δηλώνει πόσο διαφωτισμένο είναι, ακόμη και όταν συντρίβει ανελέητα οποιαδήποτε διαφωνία.\nΠροέτρεψε τους Κινέζους Χαν αξιωματούχους να περνούν χρόνο με τους Ουιγούρους στα σπίτια τους, σε μια θετική γλώσσα που ενθάρρυνε το δέσιμο μεταξύ των εθνοτήτων.\nΑυτή η οδηγία μετατράπηκε σε ένα τρομακτικό πρόγραμμα φιλοξενίας αξιωματούχων Χαν από οικογένειες Ουιγούρων για να τους κατασκοπεύουν και να τους εκφοβίζουν.\nΖήτησε τη «βελτιστοποίηση» της πληθυσμιακής αναλογίας της νότιας Σιντζιάνγκ, εννοώντας προφανώς ότι θα πρέπει να υπάρχει μια πιο ισορροπημένη αναλογία μεταξύ Κινέζων Χαν και Ουιγούρων.\nΗ διατύπωσή του έδειχνε ότι εννοούσε ότι περισσότεροι Κινέζοι Χαν θα έπρεπε να εγκατασταθούν στην περιοχή.\nΑυτό που ακολούθησε ήταν μια εκστρατεία που περιελάμβανε αναγκαστικές στειρώσεις, οι οποίες προκάλεσαν απότομη μείωση του ποσοστού γεννήσεων των Ουιγούρων.\nΟ κ. Xi είχε πιθανώς την πρόθεση να δώσει στους Ουιγούρους ένα χτύπημα όταν, το 2016, διόρισε τον κ. Chen, τον αξιωματούχο που μόλις αντικαταστάθηκε, ως επικεφαλής του κόμματος στη Σιντζιάνγκ.\nΑυτό ήταν μια αναγνώριση της προηγούμενης επιτυχίας του κ. Chen στην επιβολή δρακόντειων μέτρων ασφαλείας ως επικεφαλής του κόμματος στο Θιβέτ.\nΟ κ. Chen προήχθη στο Πολιτικό Γραφείο τον επόμενο χρόνο, καθώς τα στρατόπεδα στη Σιντζιάνγκ γέμιζαν. Ο κ. Xi δεν έχει πει τίποτα δημοσίως για τις εγκαταστάσεις αυτές.\nΑλλά σε μια συνάντηση το 2019 με έναν επιδοκιμάζοντα Donald Trump, ο κ. Xi προσπάθησε να δικαιολογήσει την ύπαρξή τους, έγραψε ο John Bolton, σύμβουλος εθνικής ασφάλειας του Αμερικανού προέδρου εκείνη την εποχή, σε ένα απομνημόνευμα.\nΤο επίσημο πρακτορείο ειδήσεων της Κίνας, Xinhua, δήλωσε ότι ο κ. Chen θα λάβει άλλη θέση εργασίας. Η προαγωγή θεωρείται μάλλον πιθανή.\nΟι αξιωματούχοι που μπορεί να μπήκαν στον πειρασμό να αναδείξουν τις πιο μετριοπαθείς παρατηρήσεις του κ. Xi, σύντομα θα το ξανασκέφθηκαν.\nΩς επικεφαλής της Σιντζιάνγκ, ο κ. Chen εκκαθάρισε χιλιάδες τοπικούς αξιωματούχους επειδή ήταν «διπρόσωποι», δηλαδή δεν πολεμούσαν αρκετά σθεναρά τις τρεις δυνάμεις.\nΈνας από αυτούς ήταν ο Wang Yongzhi, ο γραμματέας του κόμματος της Yarkand, μιας κομητείας στη νότια Σιντζιάνγκ.\nΟ κ. Wang συνελήφθη το 2017, αφού είχε απελευθερώσει «παράνομα» χιλιάδες κρατούμενους από τα στρατόπεδα, σύμφωνα με τα έγγραφα που περιήλθαν στην κατοχή του Uyghur Tribunal.\nΟμολόγησε ότι απελευθερώνοντας αυτούς τους κρατούμενους, είχε τοποθετήσει «ωρολογιακές βόμβες» που απειλούσαν την κοινωνική σταθερότητα.\nΜια μυστική κυβερνητική έκθεση ανέφερε ότι είχε αρνηθεί «να συλλάβει όλους εκείνους που θα έπρεπε να συλληφθούν». Θα έπρεπε όμως να θυμάται, αυτές ήταν οι διαταγές του κ. Xi.\nΈνα τοξικό μείγμα υπονομεύει την παγκόσμια οικονομία


Πρώτοι νεκροί στα σύνορα Λευκορωσίας - Πολωνίας | Capital\nΤετάρτη, 17-Νοε-2021 17:30\nΠρώτοι νεκροί στα σύνορα Λευκορωσίας - Πολωνίας\nΈνα από τα πρώτα θύματα μεταξύ των μεταναστών στα σύνορα Λευκορωσίας-Πολωνίας είναι ο σύριος Αχμάντ αλ Χασάν. Έχασε τη ζωή του στην προσπάθεια να διασχίσει τα παγωμένα νερά ενός ποταμού. Άγνωστο αν λευκορώσοι στρατιώτες τον πίεσαν να περάσει τα συρματοπλέγματα στα σύνορα με την Πολωνία. Αρκετά δημοσιεύματα κάνουν λόγο για πάγια τακτική των Λευκορώσων. Ο 19χρονος ήταν ένας από τους πολλούς Σύριους που έφθασε μέσω Μινσκ στα εξωτερικά σύνορα της ΕΕ πιστεύοντας τις υποσχέσεις στα μέσα κοινωνικής δικτύωσης ότι θα φθάσει χωρίς ιδιαίτερες δυσκολίες στην δυτική Ευρώπη. Ο Αχμάντ κηδεύθηκε στο χωριό Μποχονίκι από απογόνους Τατάρων που εγκαταστάθηκαν στην περιοχή τον 17ο αιώνα. Ως μουσουλμάνοι αισθάνθηκαν υποχρεωμένοι να κηδέψουν τον 19χρονο σαν να ήταν ένας από εκείνους.\nΣτο χωριό ζει η ηλικιωμένη Ευγενία η οποία είναι σοκαρισμένη με όσα διαδραματίζονται κοντά στα σύνορα: "Είναι τραγικά όσα συμβαίνουν εδώ. Κάνει κρύο, οι άνθρωποι παγώνουν. Πως είναι δυνατόν κάποιοι να επιτρέπουν όλα αυτά χωρίς να παρεμβαίνουν;".\nΜε τις επαναπροωθήσεις παραβιάζεται το διεθνές δίκαιο\nΠολλοί κάτοικοι κατά μήκος των συνόρων βοηθούν τους εγκλωβισμένους στην απαγορευμένη ζώνη μετανάστες, δίνοντάς τους κουβέρτες και τρόφιμα. Παράλληλα στην περιοχή βρίσκονται μερικές δεκάδες μέλη ΜΚΟ, τα οποία στα κρυφά, για να αποφύγουν οργισμένες αντιδράσεις του πληθυσμού, περιθάλπουν όσο καλύτερα μπορούν τους μετανάστες.\n"Το πρώτο πράγμα που κάνουν οι συνοριοφύλακες είναι να πάρουν από τους μετανάστες τα κινητά", λέει η Αγκάτα Καλοτζιέγ από την ανθρωπιστική οργάνωση "Οcalenie": "Πολύ συχνά τους επαναπροωθούν στην Λευκορωσία, ελάχιστοι μετανάστες είναι σε θέση να ζητήσουν από εμάς βοήθεια. Διαθέτουμε δικηγόρους, αλλά συχνά αυτό δεν φθάνει. Παραβιάζοντας το διεθνές δίκαιο οι συνοριοφύλακες επαναπροωθούν βίαια μετανάστες ακόμα και αν εκείνοι ζητούν βοήθεια".\nH κοινή γνώμη στην Πολωνία εμφανίζεται διχασμένη στις δημοσκοπήσεις για την έκρυθμη κατάσταση στα σύνορα με την Λευκορωσία. Την ώρα που ένα 50% επικροτεί τις επαναπροωθήσεις, το 60% δηλώνει ότι οι μετανάστες θα έπρεπε να έχουν πρόσβαση στην διαδικασία χορήγησης ασύλου. Ο Μάρτιν Ντούμα επικεφαλής του ινστιτούτου σφυγμομετρήσεων Ibris εκτιμά ότι "πολλοί ερωτηθέντες δεν θέλουν να εμφανίζονται ως απάνθρωποι" για αυτό και τάσσονται υπέρ της πρόσβασης μεταναστών στην διαδικασία χορήγησης ασύλου.\nΜπάρμπαρα Βέζελ, Πολωνία


ΒΑΛΚΑΝΙΚΟ ΠΕΡΙΣΚΟΠΙΟ: Αρμενία: Ο Π. Καμμένος ήταν ο πρώτος ξένος υπουργός Άμυνας που τίμησε το Πάνθεον των Ηρώων\nΑρμενία: Ο Π. Καμμένος ήταν ο πρώτος ξένος υπουργός Άμυνας που τίμησε το Πάνθεον των Ηρώων\nΑπρίλιος 1, 2018. 20:10\nΕλληνική αντιπροσωπεία με επικεφαλής τον υπουργό Εθνικής Άμυνας, Πάνο Καμμένο, την Παρασκευή 30 Μαρτίου, επισκέφθηκε το ‘Γεράμπλουρ Στρατιωτικό Πάνθεον’ στην πρωτεύουσα της Αρμενίας, για να αποτίσει φόρο τιμής στους ήρωες της Αρμενίας που έπεσαν για την ανεξαρτησία της πατρίδας, ανακοίνωσε το υπουργείο Άμυνας της Αρμενίας, όπως δημοσιεύει το αρμενικό πρακτορείο ειδήσεων.\nΗ ελληνική αντιπροσωπεία συνοδεύονταν από υπουργό Άμυνας της Αρμενίας, Βιγκέν Σαργκσιάν.\nΟ Πάνος Καμμένος είναι πρώτος ξένος υπουργός Άμυνας που επισκέπτεται το ‘Γεράμπλουρ Στρατιωτικό Πάνθεον’.\nΑυτό είναι ένα στρατιωτικό νεκροταφείο που βρίσκεται σε ένα λόφο (Γεράμπλουρ) έξω από το Γερεβάν. Από το 1988 το Γεράμπλουρ έχει γίνει τόπος ταφής Αρμενίων στρατιωτών που έχασαν τη ζωή τους κατά τον πόλεμο του Ναγκόρνο Καραμπάχ. Υπάρχουν 741 τάφοι.\nΕτικέτες Αρμενία, Πάνος Καμμένος


Αγιος Παντελεήμων Δραπετσώνας: Η πνευματική ζωή των συζύγων - Άγιος Παϊσιος\n- Μερικές φορές για να βοηθηθή ο άντρας, ο Πνευματικός πρέπει να κάνη πνευματική εργασία στην γυναίκα. Από την γυναίκα θα μεταδοθή το καλό στον άνδρα και, αν έχη αγαθή καρδιά, ο Θεός θα τον βοηθήση να αλλάξη. Η γυναίκα έχει στην φύση της την ευλάβεια. Αλλά, όταν ο άνδρας, ενώ είναι λίγο αδιάφορος προς την Εκκλησία, πάρη μια στροφή πνευματική, μετά προχωράει σταθερά πνευματικά και η γυναίκα δεν τον φθάνει...\nΜπορεί μάλιστα να αρχίση να τον ζηλεύη, επειδή δεν προχωράει αυτή. Γι’ αυτό, στις περιπτώσεις αυτές, λέω στους άνδρες να προσέχουν. Γιατί τι γίνεται; Όσο προχωράει ο άνδρας πνευματικά, η γυναίκα, αν δεν ζη κι εκείνη πνευματικά, τόσο του πάει κόντρα.\nΑν πη ο άνδρας: «πέρασε η ώρα, σήκω να πάμε στην εκκλησία», του λέει: «Άντε, τράβα μόνος σου! Δεν με καταλαβαίνεις, έχω ένα σωρό δουλειές…» .\nΉ , αν της πη ο άνδρας: «καλά, σβηστό έχεις το καντήλι;» ή αν πάη να το ανάψη εκείνος, πληγώνει τον εγωισμό της και βάζει τις φωνές: «Τι, παπάς θα γίνης; Καλόγερος είσαι;». Μπορεί ακόμα και να του πη: «Τι το καίμε το καντήλι; Καλύτερα να δώσουμε το λάδι σε κανέναν φτωχό». Μέχρις εκεί μπορεί να φθάση, σε προτεσταντικές θεωρίες.\nΦυσικά, ύστερα στενοχωριέται για τις δικαιολογίες που είπε, αλλά στενοχωριέται και για την πρόοδο που βλέπει στον άνδρα της. Χίλιες φορές σ’ αυτές τις περιπτώσεις να μείνη σβηστό το καντήλι, παρά να πάη ο άνδρας να το ανάψη. Για να γλιτώσω λοιπόν τις οικογένειες από την διάλυση, λέω στους άνδρες: «Να πης στην γυναίκα σου, όταν την βρης σε καλή ώρα: “Αν πηγαίνω στην εκκλησία και κάνω λίγη προσευχή και καμμιά μετάνοια ή διαβάζω κανένα βιβλίο πνευματικό, δεν τα κάνω από πολλή ευλάβεια, αλλά γιατί αυτά με φρενάρουν, με συγκρατούν , ώστε να μην παρασυρθώ από αυτήν την ελεεινή κοινωνία και πάω στα μπουζούκια με παρέες κ.λπ”».\nΌταν ο άνδρας χειρισθή έτσι το θέμα, τότε η γυναίκα χαίρεται και μπορεί να αλλάξη και να τον ξεπεράση στα πνευματικά. Αν δεν το χειρισθή όμως έτσι, της σπάζει τα κόκκαλα . Μπορεί να φθάσουν σε χωρισμό. Αν θέλη ο άνδρας να βοηθήση την γυναίκα πνευματικά, ας προσπαθήση να την συνδέση με κάποια οικογένεια που ζη πνευματικά και η μητέρα έχει ευλάβεια, ώστε να παρακινηθή να την μιμηθή.\nΓΕΡΟΝΤΟΣ ΠΑΪΣΙΟΥ ΑΓΙΟΡΕΙΤΟΥ:«Οικογενειακή ζωή»


STYLE ME UP: Πρεμιέρα 27/9 στις 13:00 – PRIMETIME © 2020-2021\nALPHA, BARKING WELL MEDIA, NEWS, STYLE ME UP\nSTYLE ME UP: Πρεμιέρα 27/9 στις 13:00\nALPHA – Οι εκπομπές του ALPHA και ειδικά αυτές παραγωγής BARKING WELL MEDIA ξεκινούν σιγά σιγά στο κανάλι. Μετά την δημοσίευση της πρεμιέρας του JUST THE TWO OF US για το Σάββατο 25/9 στισ 20:00, ακόμα μια πρεμιέρα έρχεται στον σταθμό.\nTo STYLE ME UP, όπου η Ηλιάνα Παπαγεωργίου θα έχει ενεργό ρόλο στη μεταμόρφωση των συμμετεχουσών, όπως πρώτο αποκάλυψε το primetime.gr, θα κάνει πρεμιέρα την Δευτέρα 27 Σεπτεμβρίου στον ALPHA και συγκεκριμένα στις 13.00.\nΜάλιστα, για να μπορεί να παίρνει η Ηλιάνα Παπαγεωργίου μια καλή πάσα και να επωφελούται ενός καλού lead in από την Super Katerina ή αλλιώς την Κατερίνα Καινούργιου και την εκπομπή της, το μεσημεριανό δελτίο με την Εφη Αλεβίζου μετακόμισε στις 14.00.\nΜαζί την Ηλιάνα θα είναι η Αλεξάνδρα Κατσαϊτη και η Ραμόνα Βλαντή που βγήκε από το έτερο ριάλιτι My style rocks και με τις δηλώσεις της έχει βάλει φωτιά στον χώρο της σόουμπιζ και όχι μόνο.\n19 Sep 2021 19 Sep 2021 Leave a commentALPHA, BARKING WELL MEDIA, Ηλιάνα Παπαγεωργίου, STYLE ME UP\nPrevious Previous post: ΤΗΛΕΘΕΑΣΗ 18.09.2021: Σαρωτική η Χρηστίδου – To Voice ξελασπώνει τον ΣΚΑΪ\nNext Next post: THE 2NIGHT SHOW: Πρεμιέρα με καλεσμένη τη Φαίη Σκορδά


Πέντε τύποι γυναίκας που δεν θες με τίποτα να συναντήσεις! | Messinia Radio\nΠέντε τύποι γυναίκας που δεν θες με τίποτα να συναντήσεις!\nΣΥΝΤΑΚΤΗΣ: MESSINIA RADIO |\t 30/01/2018 NEWSFEED, ΚΟΣΜΟΣ\nΟ κόσμος είναι ένα περίεργο μέρος και οι πιθανότητες να συναντήσεις τον έρωτα λιγοστές, πόσο μάλλον το αντικείμενο του πόθου σου να είναι και σώφρων άνθρωπος.\nΛαχείο σωστό δηλαδή, κάτι που κάνει το παιχνίδι του έρωτα σταυρόλεξο για δυνατούς λύτες με πενιχρά περιθώρια επιτυχίας.\nΠοια είναι η κατάλληλη, το αποφασίζει ο καθένας για πάρτη του, οι παρακάτω τύποι γυναίκας πρέπει ωστόσο να αποφεύγονται ολότελα, αν είναι φυσικά η ευτυχία το ζητούμενο.\nΓιατί αν δεν είναι, τότε βουρ και όποιος αντέξει. Εσύ πάντως όχι…\nΗ εν λόγω κυρία διαλέγει τον σύντροφο με βάση το πάχος του πορτοφολιού του. Αυτό την κάνει χρυσοθήρα; Το να ψάχνει δηλαδή οικονομική σταθερότητα και εξασφάλιση, πόσο μάλλον στους χαλεπούς καιρούς μας, είναι κάτι κατακριτέο; Πριν απαντήσεις, δες γύρω σου γυναίκες με πανάκριβα γούστα που είναι στη ζωή με ταίρια… αταίριαστα. Συνήθως μιλούν για λεφτά, ψάχνουν ιππότες με τουλάχιστον 500 λευκά άλογα και η ευτυχία τους εξαρτάται από τον τραπεζικό λογαριασμό του λεγάμενου. Σχέσεις ζωής με γερά θεμέλια δηλαδή…\nΤη λέμε και drama queen και την ξέρουμε όλοι. Κλαψουρίζει για τα πάντα, αν και σιχαίνεται λέει τις γυναίκες που γκρινιάζουν (!), μεγαλοποιεί τις καταστάσεις κάνοντας την τρίχα τριχιά, και μπήγει τα κλάματα για το παραμικρό, μόνο και μόνο για να πάρει αυτό που θέλει. Ψάχνει και πάλι τον ιππότη με το άλογο, μόνο που ο δικός της δεν είναι ανάγκη να είναι πρίγκιπας, απλά να έχει γερό στομάχι και έναν ώμο στιβαρό για να μπορεί να στηρίζει την τσακισμένη της ύπαρξη κλαίγοντας με τις ώρες. Χαρτομάντιλα φρόντισε να έχεις πάνω σου πάντα και παντού…\nΗ κακομαθημένη πριγκίπισσα\nΜοιράζεται μεν τα ακριβά γούστα με τη χρυσοθήρα, αυτή ωστόσο δεν ψάχνει τα λεφτά σου. Γιατί είναι μεγαλωμένη με το καλύτερο και περιμένει να τις συμπεριφέρονται σαν γαλαζοαίματη. Η συντήρησή της απαιτεί καραβιές χρημάτων και το δικό της πρέπει να περνάει ο κόσμος ανάποδα να γυρίσει. Και γυρνά συχνά είναι η αλήθεια, καθώς είναι κακομαθημένη όσο δεν πάει, κάτι για το οποίο καμαρώνει φυσικά, και έχει τον μπαμπά παραστάτη και τη μαμά φρουρό της ζωής της. Δεν μπλέκεις αν δεν ζεις στο Μπάκιγχαμ…\nΗ κυρία «σφιγκτήρας»\nΓιατί να το κάνει μόνη της όταν έχει εσένα να την ξελασπώνεις; Αυτό είναι το σλόγκαν ζωής της γυναίκας «κρέμομαι πάνω σου» που θα γαντζωθεί σαν βδέλλα απομυζώντας κάθε ρανίδα του αίματός σου. Παίζοντας ταυτοχρόνως ιδανικά τον ρόλο της κακομοίρας που τα περιμένει όλα στο πιάτο. Η άβουλη αγάπη της σε τυλίγει σαν βόας και η θηλιά σφίγγει ολοένα και πιο πολύ, καθώς αναπνέει μέσα από σένα, τρέφεται από τον οργανισμό σου και θέλει οι δύο σας να γίνετε ένας. Και όταν λέμε ένας, εννοούμε αυτή δηλαδή! Κτητική και με μηδενική ανοχή, πρέπει να είσαι εκεί για κείνη με σώμα και ψυχή και περιθώρια για ελευθερίες και τέτοιες βλακείες δεν υπάρχουν. Καλή τύχη…\nΗ αφόρητα ζηλιάρα\nΖηλεύει και τον ίσκιο της, πόσο μάλλον τον φουκαρά που οι δυστυχείς περιστάσεις θα φέρουν δίπλα της. Φίλες δεν έχει, καθώς ποια να εμπιστευτεί κοντά στον καλό της, ρίχνοντας όλο το βάρος της ανασφαλούς ύπαρξής της πάνω σου. Όταν δεν λειτουργεί σαν ανακριτής βγάζοντας νύχια για να πάρει την αλήθεια, θα τη δεις να ψαχουλεύει κάθε συσκευή σου που συνδέεται στο ίντερνετ για ίχνη της απιστίας σου. Γιατί εννοείται πως δεν εμπιστεύεται ούτε εσένα και κάνει τα πάντα για να στο δείξει. Μόνο την ίδια εμπιστεύεται, αν και πάλι δεν μπορεί να είναι 100% σίγουρη…\nΠΡΟΗΓΟΥΜΕΝΟ ΑΡΘΡΟOι ευφυείς άνθρωποι δυσκολεύονται να βρουν ταίρι!\nΕΠΟΜΕΝΟ ΑΡΘΡΟ Στην Αθήνα σήμερα ο Νίμιτς για το Σκοπιανό!


Μαζική συγκέντρωση για τα προβλήματα των υγειονομικών και για αποκλειστικά δημοσια και δωρεάν υγεία. | Syenor.gr\nΜαζική συγκέντρωση για τα προβλήματα των υγειονομικών και για αποκλειστικά δημοσια και δωρεάν υγεία.\nΜάιος 21, 2015 Afroditi Nikitaki\nΜαζική συγκέντρωση πραγματοποιήθηκε σήμερα, στα πλαίσια των πανελλαδικών κινητοποιήσεων των υγειονομικών για δημόσια – δωρεάν υγεία – πρόνοια, από το σύλλογο εργαζομένων του Γενικού Νοσοκομείου Ρεθύμνου. Στη συγκέντρωση συμμετείχαν υγειονομικοί , καθώς και εργαζόμενοι, συνταξιούχοι και ασθενείς, θύματα της αντιλαϊκής πολιτικής που έχει διαλύσει τη δημόσια υγεία. Στήριξαν με καλέσματα τους τη σημερινή συγκέντρωση το Π.Α.ΜΕ , το Μ.Α.Σ., ο σύλλογος γυναικών Ρεθύμνου (μέλος της ΟΓΕ), το Ν.Τ της ΑΔΕΔΥ, καθώς και τα συνταξιουχικά σωματεία του νομού.\nΗ συγκέντρωση άνοιξε με αγωνιστικό χαιρετισμό της νοσηλεύτριας Παπαγιαννάκη Δέσποινας , εργαζόμενης στα προγράμματα Voucher η οποία μεταξύ άλλων τόνισε:\n«Ο όρος Voucher έχει συνδεθεί πλέον, με την εργασιακή κατάσταση που θέλουν να μας επιβάλλουν. Μας αφήνουν για μήνες απλήρωτους, δε μας παρέχεται ασφαλιστική κάλυψη και η ιατροφαρμακευτική διαρκεί όσο και το πρόγραμμα. Αναγκαζόμαστε, κάθε μήνα, να πληρώνουμε από 100 έως 200€ από τις τσέπες των γονιών μας για τα έξοδα μετακίνησης. Μας παρακρατούν το 23% του μισθού μας για την εφορία, την ίδια στιγμή που τα ΚΕΚ, τα νέα εργασιακά δουλεμπορικά, δε φορολογούνται για την αμοιβή τους.\nΑγωνιζόμαστε για να πάψει η υγεία να είναι εμπόρευμα, που πουλιέται είτε από τους επιχειρηματικούς ομίλους και τις ΜΚΟ είτε από το ίδιο το κράτος. Η υγεία είναι λαϊκό δικαίωμα και πρέπει να παρέχεται δωρεάν με την αποκλειστική ευθύνη του κράτους.\nΔΕ ΘΑ ΖΗΣΟΥΜΕ ΜΕ ΤΑ ΨΙΧΟΥΛΑ ΠΟΥ ΜΑΣ ΠΕΤΑΝΕ ΟΙ ΧΟΡΤΑΣΜΕΝΟΙ..\nΜΕ ΑΝΥΠΟΧΩΡΗΤΟ ΑΓΩΝΑ ΓΙΑ ΝΑ ΠΑΡΟΥΝ ΤΑ ΟΝΕΙΡΑ ΕΚΔΙΚΗΣΗ!«\nΣτη συνέχεια χαιρετισμό απεύθυνε ο δημοτικός σύμβουλος της Λαϊκής Συσπείρωσης , μέλος της Διοίκησης του Εργατικού Κέντρου και στέλεχος του ΠΑΜΕ Μανούσος Μανουσογιάννης , που ανέφερε ότι όλοι μαζί πρέπει αγωνιστικά να διεκδικήσουμε αποκλειστικά δημόσιο δωρεάν σύστημα υγείας με κατάργηση κάθε επιχειρηματικής δράσης και των πληρωμών των ασθενών. Δημόσια δωρεάν πρόσβαση σε παροχές σε όλες τις υπηρεσίες του νοσοκομείου και δωρεάν φάρμακα και εξετάσεις με κατάργηση της συμμετοχής για όλους,.\nΕπίσης χαιρετισμό απεύθυνε ο πρόεδρος του Ν.Τ της ΑΔΕΔΥ Ρεθύμνου Νίκος Δερεδάκης ο οποίος τόνισε τη στήριξη του στο δίκαιο αγώνα των υγειονομικών.\nΤην κεντρική ομιλία έκανε ο πρόεδρος συλλόγου εργαζομένων Δαμιανάκης Γεώργιος ο οποίος αναφέρθηκε αναλυτικά στα προβλήματα των εργαζομένων του νοσοκομείου και ανέπτυξε το αγωνιστικό πλαίσιο αιτημάτων , τονίζοντας ότι υπεύθυνοι για αυτά τα προβλήματα είναι η ΕΕ , το μεγάλο κεφάλαιο και τα κόμματα τους.\nΑναφέρθηκε στην οικονομική ασφυξία που έχει οδηγήσει το νοσοκομείο η έλλειψη χρηματοδότησης από τον κρατικό προϋπολογισμό, Τόνισε ότι ο αγώνας για αποκλειστικά δημόσια δωρεάν υγεία και πρόνοια είναι κοινός και δίκαιος για όλα τα λαϊκά στρώματα. Για να είναι και αποτελεσματικός πρέπει να είναι στην κατεύθυνση ισχυροποίησης του κινήματος ώστε να γίνει ο λαός νοικοκύρης στον τόπο του και κυρίαρχος του πλούτου που παράγει.\nΚλείνοντας κάλεσε το σύλλογο εργαζομένων να οργανώσει άμεσα την πάλη παίρνοντας απόφαση για συμμετοχή στα μαζικά συλλαλητήρια δεκάδων συνδικάτων στις 11 του Ιούνη ενάντια στη νέα αντιλαϊκή συμφωνία.\nPosted in: Ιστορικό, Νέα Συλλόγου, Φωτογραφίες


Βελέντζας: «Παίζουμε για την αξιοπρέπεια και τον Απόλλωνά μας» | Filathlos.gr | Το Εγκυρότερο Αθλητικό Blog!\nΒελέντζας: «Παίζουμε για την αξιοπρέπεια και τον Απόλλωνά μας»\nΤη χαρά της νίκης αγνοεί εδώ και τέσσερις αγωνιστικές ο Απόλλων Σμύρνης, με τον ουραγό του πρωταθλήματος να μένει στο 0-0 με τον ΟΦΗ.\nΩστόσο, όλοι στον Απόλλωνα πρέπει να συνεχίσουν να παλεύουν σε κάθε ματς και να παίζουν για την αξιοπρέπειά τους αλλά και για την ιστορία της ομάδας, όπως υποστήριξε ο υπηρεσιακός τεχνικός της Ελαφράς Ταξιαρχίας, Λευτέρης Βελέντζας.\n«Είχαμε μια δύσκολη εβδομάδα και παρόλα αυτά τα παιδιά σήμερα κατέθεσαν ψυχή κόντρα στον ΟΦΗ που ήθελε απεγνωσμένα το τρίποντο. Εμείς όπως έχουμε πει πάρα πολλές φορές, παίζουμε για την αξιοπρέπειά μας, για τα ονόματά μας, για τον Απόλλωνα μας. Θα πουλάμε ακριβά το τομάρι μας και κάθε εβδομάδα θα δουλεύουμε για να είμαστε ανταγωνιστικοί. Ο ΟΦΗ μας πίεσε σε ορισμένα σημεία του παιχνιδιού, εμείς αλλάξαμε την διάταξή μας και παίξει στο δεύτερο ημίχρονο με τρεις πίσω για να κλείσουμε τους διαδρόμους που είχε βρει νωρίτερα ο ΟΦΗ. Ανταποκριθήκαμε στο παιχνίδι και δεν πρέπει να παραλείψω πως σταθήκαμε τυχεροί στο πρώτο ημίχρονο στα απανωτά δοκάρια που είχε ο αντίπαλος. Προσπαθήσαμε με όλες μας τις δυνάμεις, τα παιδιά θέλανε, κατέθεσαν ψυχή, στο τέλος κουράστηκαν. Δείξαμε σημάδια κόπωσης και γι αυτό δεν μπορούσαμε να κρατήσουμε μπάλα και να μας πιέσει ο ΟΦΗ στα τελευταία λεπτά. Θα κοιτάξουμε να διορθώσουμε ότι μπορούμε και να βελτιώσουμε ορισμένα πράγματα για να μπορούμε να δείχνουμε ένα καλό πρόσωπο στον αγωνιστικό χώρο», ήταν η πρώτη του τοποθέτηση.\nΓια τις κινήσεις που έκανε από τον πάγκο και την καλή αμυντική λειτουργία στο δεύτερο μέρος: «Νομίζω ότι είναι ορισμένα παιχνίδια, όπως το σημερινό, που πρέπει να αποδεικνύεις ότι δεν είσαι ελέφαντας. Νομίζω ότι όποιον ρωτούσες σήμερα επειδή ο ΟΦΗ ήθελε απεγνωσμένα τους βαθμούς , θα έλεγε ότι θα κέρδιζε εύκολα. Εμείς θέλαμε να δείξουμε ότι δεν μας αγγίζουν τέτοια πράγματα και όπως είπα νωρίτερα παίζουμε για την αξιοπρέπειά μας και τον Απόλλωνά μας.\nΔιορθώσαμε κάποια πράγματα στο ημίχρονο. Περάσαμε στο ματς τον Ντούρσο για να κρατήσει μπάλα και τον Αγρόδημο για να έχουμε έναν καλό κόφτη. Παίξαμε και με τρεις στην άμυνα, τα δύο μπακ πήγανε πολύ καλά και κλείσαμε τις τρύπες. Στο δεύτερο ημίχρονο ο ΟΦΗ νομίζω δεν είχε κάποια μεγάλη φάση και θεωρώ ότι το αποτέλεσμα ήταν και δίκαιο. Ίσως σε κάποια από τις κόντρες που είχαμε, θα μπορούσαμε να σκοράρουμε αν είχαμε καθαρό μυαλό αλλά η κούραση μας επηρέασε αυτό».


18 Μαρτίου: Σημειώστε την ημερομηνία παρουσίασης των Redmi 7, Redmi Note 7 Pro και ... Black Shark2!\n18 Μαρτίου: Σημειώστε την ημερομηνία παρουσίασης των Redmi 7, Redmi Note 7 Pro και … Black Shark2!\nΊσως θεωρηθεί υπερβολικό… αλλά αυτή η ημερομηνία στις 18 Μαρτίου πρέπει να σημειωθεί με κόκκινο χρώμα στο ημερολόγιό σας, επειδή είναι τελικά η μέρα που η Xiaomi θα αποκαλύψει το Redmi 7 , το Redmi Note 7 Pro (στην Κίνα) και το νέο και πολυαναμενόμενο Black Shark 2 !\nΑς επικεντρωθούμε λοιπόν στις συσκευές που θα αποκαλυφθούν, και θα ξεκινήσουμε από αυτό που πολλοί περιμένουμε όλοι και στην χώρα μας… δηλαδή το Redmi Note 7 Pro .\nΤο flash sale για το Redmi Note 7 Pro στην Ινδία, διήρκεσε μερικά δευτερόλεπτα, και η Ινδία ήταν η πρώτη χώρα παγκοσμίως που κυκλοφόρησε επίσημα την έκδοση Pro της συσκευής. Ο ορισμός «Pro» είναι πραγματικά απαραίτητος, δεδομένου ότι, σε αντίθεση με την τυπική παραλλαγή της συσκευής (RedMi Note 7), έχει κάποια χαρακτηριστικά που ξεχωρίζουν: όπως επεξεργαστής της νέας γενιάς, την νέα επίστρωση με απωθητικό του νερού, και τα 128 GB εσωτερικού αποθηκευτικού χώρου, κάνουν το RedMi Note 7 Pro ένα πραγματικό best-buy!\nΔεν θα επιστρέψουμε στα εξαιρετικά χαρακτηριστικά του τηλεφώνου, αλλά υπογραμμίζουμε ένα χαρακτηριστικό που ίσως δεν έχετε προσέξει, και ας αφήσουμε την εικόνα να μιλήσει από μόνη της …\nΑυτό που βλέπετε στα δεξιά είναι η επίστρωση στο πίσω μέρος του Redmi Note 7 Pro, που είναι κατοχυρωμένη με δίπλωμα ευρεσιτεχνίας, και ονομάζεται P2i. Αυτή η επίστρωση είναι μια μεμβράνη πολυμερών με πάχος 50 nm, ικανή να καταστήσει τη συσκευή απωθητική για το νερό. Με αυτόν τον τρόπο, η Xiaomi διασφαλίζει ότι θα αποφεύγετε την ζημιά στα κουμπιά, τις κεραίες, τα ηχεία και τα εσωτερικά εξαρτήματα χωρίς να επηρεάζεται η λειτουργικότητα της συσκευής.\nΤεχνικές προδιαγραφές του RedMi Note 7 Pro\nΟι τιμές που βλέπουμε στην Ινδία θα είναι παραπλήσιες και στην ευρωπαϊκή αγορά, αλλά για λόγους ισοτιμίας νομίσματος, σας αναφέρουμε πως η έκδοση 6/128 GB του Redmi Note 7 Pro θα διατίθεται σε πώληση περίπου στα 210 ευρώ (1600 γιουάν), ενώ η έκδοση 6 / 64 GB για 170 ευρώ (1300 γιουάν).\nΠιθανώς στην χώρα μας να σημειωθεί αύξηση των τιμών περίπου στα 50 ευρώ, δεδομένου ότι η έκδοση 6/64 GB του Redmi Note 7 τιμολογείται στην Ευρώπη στα 199 ευρώ.\nRedmi 7: με τιμή κάτω από τα 100 ευρώ;\nΤο RedMi 7 θα είναι ίσως το πιο φθηνό Smartphone που έχει να μας παρουσιάσει η RedMi, και έχει σίγουρα το δικό της κοινό, με πολύ χαμηλή τιμή σε σχέση με το RedMi Note 7, με εκπτώσεις βέβαια στα χαρακτηριστικά της συσκευής.\nΤο Snapdragon 632 SOC που φοράει το RedMi 7, είναι η φυσική εξέλιξη του SD 430 που βλέπαμε στα Redmi 4 / 4Χ, και του SD 450 που είδαμε στο Redmi 5. Θα θυμάστε φυσικά πως η επιλογή ενός Mediatek SOC που είχε κάνει η Xioami για το Redmi 6 θεωρήθηκε πολύ αμφιλεγόμενη εκείνη την εποχή και φέτος η Redmi επικεντρώνεται αποκλειστικά στο Snapdragon SOC, με μια συσκευή που υπόσχεται να είναι απολύτως φθηνή .\nΜιλάμε λοιπόν για μια συσκευή που θα στοιχίζει λιγότερα από 670 γιουάν στην Κίνα, κατά την παρουσίαση που θα γίνει στις Μαρτίου 18, ενώ σε ότι αφορά την Ευρώπη η τιμή της θα είναι περίπου 100 ευρώ ή λίγο περισσότερο.\nΝομίζουμε ότι δεν υπάρχει τίποτα παραπάνω να προσθέσουμε, εκτός από το ότι μια συσκευή αυτού του εύρους τιμής, θα μπορούσε να γίνει ίσως για πολλούς, η πρώτη συσκευή που θα αποκτήσουν από την Xiaomi-RedMi.\nXiaomi Black Shark 2: νέοι τρόποι λειτουργίας και καινοτομίες!\nΚαι φτάνουμε τέλος στην κυριότερη στιγμή της παρουσίασης την οποία θα δούμε σε λίγες μέρες…. Το Black Shark 2 , την δεύτερη έκδοση του Gaming smartphone της Xiaomi.\nΜεταξύ των συναρπαστικών καινοτομιών βλέπουμε η συσκευή να έχει, είναι και το νέο σύστημα υγρής ψύξης που εισήγαγε η Xiaomi μέσα στο σώμα της συσκευής, και σε αντίθεση με το προηγούμενο μοντέλο, αυτή τη φορά, δεν ψύχεται αποκλειστικά μόνο η CPU, αλλά το κύκλωμα διάχυσης της ψύξης θα διανεμηθεί σε όλα τα κρίσιμα εξαρτήματα της συσκευής. Και αν προσθέσουμε ότι η τεχνολογία υλοποίησης του επεξεργαστή ( Snapdragon 855 ) είναι αυτή των 7 nm, σίγουρα θα περιμένουμε πολύ καλύτερες θερμοκρασίες (προς τα κάτω) σε σχέση με την προηγούμενη γενιά !\nΕκτός από αυτές τις καινοτομίες, ο Wu Shimin, Διευθύνων Σύμβουλος της Black Shark, υπόσχεται ότι το Black Shark 2, θα είναι μια συσκευή που θα μπορεί να απογειώσει πλήρως την εμπειρία του παιχνιδιού, χωρίς συμβιβασμούς και χωρίς να ανησυχεί κανείς για τη διάρκεια ζωής της μπαταρίας.\nΜεταξύ των ανακοινώσεων που δημοσιεύθηκαν στο Weibo από το επίσημο κανάλι της Black Shark, μεγάλη έμφαση δίνουν στο γεγονός ότι, η νέα συσκευή θα πετυχαίνει καλύτερες επιδόσεις στα παιχνίδια, ενώ ταυτόχρονα θα έχουμε μέχρι και 60% καλύτερη αυτονομία.\nΔεν γνωρίζουμε με ακρίβεια πώς η Xiaomi θα τιμολογήσει την νέα συσκευή και ποια θα είναι η τιμή του νέου Black Shark 2, αλλά ελπίζουμε τουλάχιστον αυτή την φορά να την δούμε πολύ σύντομα και στην Ευρώπη.\nblack shark 2Redmi 7redmi note 7 proSmartphonesxiaomi\nSamsung Galaxy S10: Πάει Ρεκόρ πωλήσεων, καθώς αναμένεται να πουλήσει 10 εκ. κομμάτια τον πρώτο μήνα\nΡεκόρ σημείωσαν οι προπαραγγελίες της σειράς Samsung Galaxy S10 τόσο στις ΗΠΑ όσο…


Viral: Σέρφερ με μπούρκα κάνει θαλάσσιο σκι σε πλημμυρισμένους δρόμους(video)\nΑρχική Video Viral: Σέρφερ με μπούρκα κάνει θαλάσσιο σκι σε πλημμυρισμένους δρόμους(video)\nΤο γύρο του Διαδικτύου κάνει ένα βίντεο από τη Σαουδική Αραβία με μια γυναίκα (;) καλυμμένη απ’ την κορφή ως τα νύχια με μια μπούρκα να σερφάρει με μια σανίδα σε πλημμυρισμένο δρόμο της Τζέντα!\nΜετά τις πρόσφατες καταρρακτώδεις βροχοπτώσεις, που ανάγκασαν τις αρχές να κλείσουν σχολεία, πανεπιστήμια και δημόσιες υπηρεσίες.\nΛάτρης της περιπέτειας, όπως φαίνεται, η νεαρή κατά πάσα πιθανότητα γυναίκα ελίσσεται με κινήσεις που θυμίζουν επαγγελματία σέρφερ στο βίντεο που ανήρτησε στο Twitter μια freelance δημοσιογράφος, ονόματι Τζόις Κάραμ.\nΣτο βίντεο διακρίνεται η μία άκρη του σκοινιού δεμένη στον αστράγαλο της γυναίκας και η άλλη στο πίσω μέρος ενός αυτοκινήτου που την έλκει. Καθώς το αυτοκίνητο τρέχει στους δρόμους, η γυναίκα (αν και ορισμένοι χρήστες του Twitter υποστηρίζουν ότι πρέπει να είναι άνδρας) σερφάρει με χάρη.\nΤο πραγματικό βιβλίο της ζούγκλας: Εκπληκτικές φωτογραφίες δείχνουν τα θαύματα της άγριας ζωής της Ινδίας!\nΗ άθληση των γυναικών είναι εδώ και χρόνια ένα αμφιλεγόμενο θέμα στη Σαουδική Αραβία καθώς οι συντηρητικές ισλαμικές αρχές απαγορεύουν στις γυναίκες να αθλούνται δημοσίως. Αλλά τα τελευταία χρόνια γίνονται κάποια δειλά βήματα, ενώ το 2013 εγκαινιάστηκε στην πόλη Κομπάρ το πρώτο κρατικό αθλητικό κέντρο για κορίτσια.